Avis juridique important

|

31983Y0115

Απόφαση αριθ. 115 της 15ης Δεκεμβρίου 1982 σχετικά με τη χορήγηση των προθέσεων, των μεγάλων συσκευών και άλλων παροχών σε είδος μεγάλης σημασίας που αναφέρονται στο άρθρο 24 παράγραφος 2 του κανονισμού (ΕΟΚ) αριθ. 1408/81 του Συμβουλίου

Επίσημη Εφημερίδα αριθ. C 193 της 20/07/1983 σ. 0007 - 0007 Ισπανική ειδική έκδοση: Κεφάλαιο 05 τόμος 3 σ. 0049  Πορτογαλική ειδική έκδοση : Κεφάλαιο 05 τόμος 3 σ. 0049

ΑΠΟΦΑΣΗ αριθ. 115 της 15ης Δεκεμβρίου 1982 σχετικά με τη  χορήγηση των προσθέσεων, των μεγάλων συσκευών και άλλων παροχών σε  είδος μεγάλης σημασίας που αναφέρονται στο άρθρο 24 παράγραφος 2 του  κανονισμού (ΕΟΚ) αριθ. 1408/71 του Συμβουλίου - ΔΙΟΙΚΗΤΙΚΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ  ΜΕΤΑΚΙΝΟΥΜΕΝΩΝ ΕΡΓΑΖΟΜΕΝΩΝΗ ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΜΕΤΑΚΙΝΟΥΜΕΝΩΝ  ΕΡΓΑΖΟΜΕΝΩΝ,Έχοντας υπόψη:το εδάφιο α) του άρθρου 81 του κανονισμού  (ΕΟΚ) αριθ. 1408/71 του Συμβουλίου, της 14ης Ιουνίου 1971, «περί  εφαρμογής των συστημάτων κοινωνικής ασφάλισης στους μισθωτούς, στους  μη μισθωτούς καθώς και στα μέλη των οικογενειών τους που  μετακινούνται εντός της Κοινότητας», σύμφωνα με το οποίο η διοικητική  επιτροπή είναι επιφορτισμένη να εξετάζει κάθε διοικητικό θέμα ή το  θέμα ερμηνείας που δημιουργείται από τον κανονισμό (ΕΟΚ) αριθ.  1408/71 και τους μεταγενέστερους κανονισμούς,το άρθρο 24 παράγραφος  2 του κανονισμού (ΕΟΚ) αριθ. 1408/71,συνεδριάζοντας σύφμωνα με τους  όρους που καθορίζονται στο άρθρο 80 παράγραφος 3 του κανονισμού αριθ.  1408/71,ΑΠΟΦΑΣΙΖΕΙ:1. Οι προσθέσεις, οι μεγάλες συσκευές και οι  άλλες παροχές σε είδος μεγάλης σημασίας που αναφέρονται στο άρθρο 24  του κανονισμού (ΕΟΚ) αριθ. 1408/71, είναι οι ακόλουθες παροχές, στο  μέτρο που προβλέπονται, για συγκεκριμένη περίπτωση, από τη νομοθεσία  που εφαρμόζεται από το ίδρυμα του τόπου προσωρινής διαμονής ή του  τόπου συνήθους διαμονής: α) προθέσεις και ορθοπεδικές συσκευές ή  κηδεμόνες συμπεριλαμβανομένων και των ορθοπεδικών στηθόδεσμων με  επένδυση καθώς και όλων των συμπληρωμάτων, εξαρτημάτων και  εργαλείων  β) ορθοπεδικά υποδήματα και συμπληρωματικά υποδήματα (μη  ορθοπεδικά)  γ) προθέσεις σιαγώνων και προσώπου  περρούκες  δ)  τεχνητοί οφθαλμοί, φακοί επαφής, μεγεθυντικές διόπτρες και διόπτρες  μακριάς ακτίνας  ε) ακουστικές συσκευές, ιδίως τις ακουστικές και  φωνητικές συσκευές  στ) οδοντικές προθέσεις (σταθερές και κινητές)  και συμπληρωματικές προθέσεις της στοματικής κοιλότητας  ζ) αμαξίδια  ασθενών (χειροκίνητα ή μηχανοκίνητα), κυλιόμενα καθίσματα και άλλα  μηχανικά μέσα κίνησης  σκύλοι οδηγοί τυφλών  η) ανανέωση των παροχών  που αναγράφονται στα προηγούμενα στοιχεία  θ) ειδικές θεραπείες  ι)  παρακολούθηση και ιατρική αντίληψη:- σε αναρρωτήριο, σανατόριο,  ίδρυμα ή οικοτροφείο για ανάπηρους (τυφλούς, κωφάλαλους, πνευματικά  ανάπηρους, κλπ), ή ίδρυμα αεροθεραπείας - σε πρεβεντόριο, όταν η  διάρκεια παραμονής φαίνεται ότι θα παραταθεί πέρα από είκοσι ημέρες  σύμφωνα με γνωμάτευση του θεράποντα ιατρού, ή αν η νομοθεσία της  χώρας στην οποία ευρίσκεται ο ασθενής το απαιτεί σε ανάλογες  περιπτώσεις, σύμφωνα με γνωμάτευση του ελεγκτού ιατρού (συμβούλου  ιατρού) του φορέα του τόπου προσωρινής διαμονής, ή του τόπου  συνήθους, διαμονής ή όταν η διάρκεια της παραμονής παρατείνεται πέρα  από είκοσι ημέρες, παρά την αντίθετη γνωμάτευση του προαναφερόμενου  ιατρού  ια) μέτρα λειτουργικής αναπροσαρμογής ή επαγγελματικής  αποκατάστασης ιβ) κάθε επιχορήγηση για την κάλυψη μέρους των δαπανών  που προκύπτουν από τη χορήγηση των παροχών που αναγράφονται υπό α)  έως ια).2. Η παρούσα απόφαση, που αντικαθιστά την απόφαση 23 της  24ης Ιανουρίου 1974, θα δημοσιευτεί στην Επίσημη Εφημερίδα των  Ευρωπαϊκών Κοινοτήτων και θα ισχύει από την 1η Ιανουαρίου 1983.Ο  Πρόεδροςτης Διοικητικής ΕπιτροπήςA. TRIER


Avis juridique important

|

31988D0045

88/45/ΕΟΚ: Απόφαση του Συμβουλίου της 20ής Οκτωβρίου 1987 για τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής σχετικά με την περάτωση των διαπραγματεύσεων στα πλαίσια του άρθρου XXIV.6 της Γενικής Συμφωνίας Δασμών και Εμπορίου (GATT)

Επίσημη Εφημερίδα αριθ. L 024 της 29/01/1988 σ. 0058 - 0058 Φινλανδική ειδική έκδοση: Κεφάλαιο 11 τόμος 13 σ. 0232  Σουηδική ειδική έκδοση: Κεφάλαιο 11 τόμος 13 σ. 0232

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 20ής Οκτωβρίου 1987  για τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής σχετικά με την περάτωση των διαπραγματεύσεων στα πλαίσια του άρθρου XXIV.6 της Γενικής Συμφωνίας Δασμών και Εμπορίου (GATT)  (88/45/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας:  ότι, λόγω της διεύρυνσης της Κοινότητας με την Ισπανία και την Πορτογαλία, έγιναν διαπραγματεύσεις με την Αργεντινή στα πλαίσια του άρθρου XXIV.6 της Γενικής Συμφωνίας Δασμών και Εμπορίου (GATT) προκειμένου να μπορέσει να λυθεί η υπάρχουσα εμπορική διαφορά μεταξύ της Κοινότητας και της Αργεντινής·  ότι οι διαπραγματεύσεις αυτές κατέληξαν σε συμφωνία ad referendum και ότι είναι προς το συμφέρον της Κοινότητας να την εγκρίνει,  ΑΠΟΦΑΣΙΖΕΙ:  Άρθρο 1  Η συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής σχετικά με την περάτωση των διαπραγματεύσεων στα πλαίσια του άρθρου XXIV.6 της GATT εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.  Λουξεμβούργο, 20 Οκτωβρίου 1987.  Για το Συμβούλιο  Ο Πρόεδρος  U. ELLEMANN-JENSEN


Avis juridique important

|

32002B0447

2002/447/ΕΚ: Απόφαση του Ευρωπαϊκού Κοινοβουλίου, της 10ης Απριλίου 2002, σχετικά με το κλείσιμο των λογαριασμών του 6ου, 7ου και 8ου Ευρωπαϊκού Ταμείου Ανάπτυξης για το οικονομικό έτος 2000

Επίσημη Εφημερίδα αριθ. L 158 της 17/06/2002 σ. 0034 - 0034

Απόφαση του Ευρωπαϊκού Κοινοβουλίουτης 10ης Απριλίου 2002σχετικά με το κλείσιμο των λογαριασμών του 6ου, 7ου και 8ου Ευρωπαϊκού Ταμείου Ανάπτυξης για το οικονομικό έτος 2000(2002/447/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη τους ισολογισμούς και τους λογαριασμούς διαχείρισης του 6ου, 7ου και 8ου Ευρωπαϊκού Ταμείου Ανάπτυξης για το οικονομικό έτος 2000 [COM(2001) 233 - C5-0209/2001],- έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες του έκτου, έβδομου και όγδοου Ευρωπαϊκού Ταμείου Ανάπτυξης για το 2000 μαζί με τις απαντήσεις των θεσμικών οργάνων (C5-0618/2001)(1),- έχοντας υπόψη τη δήλωση αξιοπιστίας για τα Ευρωπαϊκά Ταμεία Ανάπτυξης του Ελεγκτικού Συνεδρίου (C5-0618/2001),- έχοντας υπόψη τις συστάσεις του Συμβουλίου, της 5ης Φεβρουαρίου 2001, σχετικά με την απαλλαγή που πρόκειται να δοθεί στην Επιτροπή σε σχέση με την εκτέλεση των πράξεων των Ευρωπαϊκών Ταμείων Ανάπτυξης για το οικονομικό έτος 2000 (5787/2002 - C5-0118/2002, 5788/2002 - C5-0119/2002, 5789/2002 - C5-0120/2002),- έχοντας υπόψη το άρθρο 74 του δημοσιονομικού κανονισμού, της 16ης Ιουνίου 1998, που εφαρμόζεται στη συνεργασία για τη χρηματοδότηση της ανάπτυξης στο πλαίσιο της τέταρτης σύμβασης ΑΚΕ-ΕΚ(2),- έχοντας υπόψη το άρθρο 93 και το παράρτημα V του κανονισμού του,- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (A5-0088/2002),1. επισημαίνει ότι η δημοσιονομική κατάσταση του 6ου, 7ου και 8ου ΕΤΑ στις 31 Δεκεμβρίου 2000 έχει ως εξής:>ΘΕΣΗ ΠΙΝΑΚΑ>2. αναθέτει στον Πρόεδρό του να διαβιβάσει την παρούσα απόφαση και το ψήφισμα που περιέχει τις παρατηρήσεις του στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων και να μεριμνήσει για τη δημοσίευσή τους στην Επίσημη Εφημερίδα (σειρά L).Ο Γενικός ΓραμματέαςJulian PriestleyΟ ΠρόεδροςPat Cox(1) ΕΕ C 359 της 15.12.2001, σ. 417.(2) ΕΕ L 191 της 7.7.1998, σ. 53.


Avis juridique important

|

31987D0085

87/85/ΕΟΚ: Απόφαση της Επιτροπής της 7ης Ιανουαρίου 1987 για τη σύσταση Συμβουλευτικής Επιτροπής Κοινωνικών Προβλημάτων που αφορούν τους κατόχους γεωργικών εκμεταλλεύσεων και τα μέλη των οικογενειών τους

Επίσημη Εφημερίδα αριθ. L 045 της 14/02/1987 σ. 0046 - 0048 Φινλανδική ειδική έκδοση: Κεφάλαιο 3 τόμος 22 σ. 0182  Σουηδική ειδική έκδοση: Κεφάλαιο 3 τόμος 22 σ. 0182

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιανουαρίου 1987 για τη σύσταση Συμβουλευτικής Επιτροπής Κοινωνικών Προβλημάτων που αφορούν τους κατόχους γεωργικών εκμεταλλεύσεων και τα μέλη των οικογενειών τους ( 87/85/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας :  ότι, με την απόφαση 64/18/ΕΟΚ της Επιτροπής^(1 ) που αντικαταστάθηκε με την απόφαση 76/410/ΕΟΚ^(2), όπως τροποποιήθηκε τελευταία από την απόφαση 83/77/ΕΟΚ^(3 ), δημιουργήθηκε Συμβουλευτική Επιτροπή Κοινωνικών Προβλημάτων των κατόχων γεωργικών  εκμεταλλεύσεων και των μελών της οικογένειάς τους  ότι, λόγω της προσχώρησης νέων κρατών μελών στην Κοινότητα, είναι απαραίτητο να αυξηθεί και να κατανεμηθεί ο αριθμός των εδρών  ότι πρέπει επίσης να προσαρμοστεί η διαδικασία αντικατάστασης των μελών  ότι οι διατάξεις σχετικά με τη Συμqουλευτική Επιτροπή Κοινωνικών Προqλημάτων που αφορούν τους κατόχους γεωργικών εκμεταλλεύσεων και τα μέλη των οικογενειών τους, τροποποιήθηκαν επανειλημμένως και κατά συνέπεια εφαρμόζονται δύσκολα  ότι είναι σκόπιμη η  κωδικοποίησή τους  ότι πρέπει η Επιτροπή να συγκεντρώσει τις γνώμες των επαγγελματικών κύκλων και των αγροτικών οικογενειών για τα κοινωνικά προqλήματα της γεωργίας  ότι οι αντιπρόσωποι των διαφόρων κατηγοριών που ενδιαφέρονται άμεσα για τα προqλήματα που προαναφέρθηκαν πρέπει να είναι σε θέση να συμμετέχουν στην επεξεργασία των γνωμών που ζητούνται από την Επιτροπή  ότι οι ενδιαφερόμενες επαγγελματικές ενώσεις καθώς και οι αγροτικές οικογένειες των κρατών μελών συγκρότησαν οργανώσεις σε κοινοτικό επίπεδο που μπορούν να αντιπροσωπεύουν τους αντίστοιχους κύκλους όλων των κρατών μελών,  ΑΠΟΦΑΣΙΖΕΙ :    ίΑρθρο 1 1 .  Συνιστάται, στο πλαίσιο της Επιτροπής, Συμqουλευτική Επιτροπή Κοινωνικών Προqλημάτων που αφορούν τους κατόχους γεωργικών εκμεταλλεύσεων και τα μέλη της οικογενείας τους, καλούμενη στο εξής "επιτροπή ".  2 .  Η επιτροπή αποτελείται από αντιπροσώπους των ακολούθων κατηγοριών : κατόχων γεωργικών εκμεταλλεύσεων, μισθωτών αγρεργατών και αγροτικών οικογενειών .  ( 4 ) ΕΕ αριθ . 2 της 10.^1.^1964, σ . 25/64 .  ( 5 ) ΕΕ αριθ . L 106 της 23.^4.^1976, σ . 36 .  ( 6 ) ΕΕ αριθ . L 51 της 24.^2.^1983, σ . 34.  ίΑρθρο 2 1 .  Η επιτροπή δύναται να συμqουλευθεί την Επιτροπή για όλα τα κοινωνικά προqλήματα που αφορούν τους κατόχους γεωργικών εκμεταλλεύσεων και τα μέλη της οικογενείας τους που εργάζονται στην εκμετάλλευση . ιΟλα αυτά τα προqλήματα εξετάζονται τόσο  από την ειδική σκοπιά τους όσο και ως προς τις επιπτώσεις τους στο σύνολο του γεωργικού πληθυσμού .  2 .  Κατόπιν αιτήσεως μιας από τις προqλεπόμενες στο άρθρο 1 παράγραφος 2 κατηγορίες, η επιτροπή δύναται επίσης με δική της πρωτοqουλία και επί θεμάτων της αρμοδιότητάς της, να υποqάλλει γνώμες ή εκθέσεις στην Επιτροπή .  ίΑρθρο 3 1 .  Η επιτροπή περιλαμqάνει 32 μέλη .  2 .  Οι έδρες κατανέμονται ως εξής :  - 22 στους εκπροσώπους των παραγωγών γεωργικών προϊόντων, από τις οποίες 4 στους εκπροσώπους νέων γεωργών,  - 7 στους εκπροσώπους των μισθωτών στο γεωργικό τομέα,  - 3 στους εκπροσώπους των αγροτικών οικογενειών .  ίΑρθρο 4 1 .  Τα μέλη της επιτροπής διορίζονται από την Επιτροπή κατόπιν προτάσεως των ακολούθων οργανώσεων που έχουν συσταθεί επί κοινοτικού επιπέδου :  Επιτροπή Επαγγελματικών Γεωργικών Οργανώσεων της Ευρωπαϊκής Οικονομικής Κοινότητας ( COPA ),  Ευρωπαϊκή Ομοσπονδία Συνδικάτων Αγρεργατών στην ΕΟΚ ( EFA ),  Επιτροπή Οικογενειακών Οργανώσεων στις Ευρωπαϊκές Κοινότητες ( COFACE ).  Για την πλήρωση κάθε έδρας, οι οργανώσεις αυτές προτείνουν δύο υποψηφίους διαφορετικής εθνικότητας .  2 .  Η θητεία του μέλους της επιτροπής διαρκεί τρία έτη . Δύναται να ανανεωθεί . Τα ασκηθέντα καθήκοντα δεν αμείβονται .  Μετά την εκπνοή της περιόδου των τριών ετών, τα μέλη της επιτροπής συνεχίζουν να ασκούν τα καθήκοντά τους μέχρις ότου πληρωθεί η θέση τους ή ανανεωθεί η θητεία τους .  Σε περίπτωση παραίτησης, θανάτου, ή εφόσον ο οργανισμός που υπέqαλε την υποψηφιότητα μέλους ζητά την αντικατάστασή του, αυτή πραγματοποιείται σύμφωνα με τη διαδικασία της παραγράφου 1 .  3 .  Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων, προς πληροφόρηση .  ίΑρθρο 5 1 .  Η συμqουλευτική επιτροπή, αφού συμqουλευτεί την Επιτροπή, εκλέγει πρόεδρο για χρονικό διάστημα τριών ετών .  Για την εκλογή του προέδρου απαιτείται πλειοψηφία δύο τρίτων των παρόντων μελών κατά την πρώτη ψηφοφορία και απλή πλειοψηφία των παρόντων μελών κατά τις επόμενες ψηφοφορίες . Σε περίπτωση ισοψηφίας, η Επιτροπή αναλαμqάνει προσωρινά την άσκηση της  προεδρίας .  2 .  Η Επιτροπή εκλέγει δύο αντιπροέδρους για χρονικό διάστημα τριών ετών . Οι αντιπρόεδροι επιλέγονται μεταξύ των αντιπροσώπων των οικονομικών κατηγοριών στις οποίες δεν ανήκει ο πρόεδρος .  Η εκλογή διενεργείται σύμφωνα με τη διαδικασία που προβλέπεται στην παράγραφο 1 .  Το προεδρείο προπαρασκευάζει και οργανώνει τις εργασίες της επιτροπής .  ίΑρθρο 6 1 .  Στις συνεδριάσεις συμμετέχουν ή παρευρίσκονται μόνο οι αντιπρόσωποι της Επιτροπής, τα μέλη της επιτροπής ή, σε περίπτωση κωλύματος, ο αντικαταστάτης τους, καθώς και τα πρόσωπα που καλούνται σύμφωνα με τις παραγράφους 3 και 4 .  2 .  Σε περίπτωση κωλύματος μέλους, η οργάνωση ή οι οργανώσεις στις οποίες έχει αποδοθεί μία έδρα, μπορούν να διορίσουν αντικαταστάτη ο οποίος επιλέγεται από κατάλογο που καταρτίζεται με κοινή συμφωνία μεταξύ της Επιτροπής και της ή των εν λόγω  οργανώσεων . Ο κατάλογος αυτός περιλαμqάνει αριθμό ονομάτων που αντιστοιχεί στο ήμισυ του συνολικού αριθμού των μελών που αντιπροσωπεύουν την οργάνωση ή τις εν λόγω οργανώσεις .  Ο αριθμός αυτός είναι τουλάχιστον 1 και το πολύ 12 .  Σε περίπτωση διορισμού αντικαταστάτη, η γραμματεία ενημερώνεται τουλάχιστον επτά ημέρες πριν από τη συνεδρίαση .  3 .  Κατόπιν αιτήσεως οργανώσεως στην οποία έχουν αποδοθεί μία ή περισσότερες έδρες στους κόλπους της επιτροπής, ο πρόεδρος μπορεί να καλέσει, σε συμφωνία με τις υπηρεσίες της Επιτροπής, τον γενικό γραμματέα της ή μέλος της γραμματείας να παρευρεθεί ως  παρατηρητής στις συσκέψεις της επιτροπής .  Πάντως, σε περίπτωση κωλύματος, ο γενικός γραμματέας μπορεί να διαθέσει την έδρα του ως παρατηρητή σε άλλο πρόσωπο που διορίζει ο ίδιος .  Οι παρατηρητές δεν έχουν δικαίωμα να λαμqάνουν το λόγο . Πάντως, μπορούν να καλούνται από τον πρόεδρο να παρέμqουν, σε συμφωνία με τις υπηρεσίες της Επιτροπής .  4 .  Κατόπιν αιτήσεως μιας οργανώσεως στην οποία έχουν αποδοθεί μία ή περισσότερες έδρες και εφόσον τα θέματα της ημερήσιας διάταξης έχουν ιδιαίτερα τεχνικό χαρακτήρα, πέρα από το συνηθισμένο πλαίσιο της επιτροπής, ο πρόεδρος, σε συμφωνία με τις  υπηρεσίες της Επιτροπής, μπορεί να καλέσει έναν ή περισσότερους εμπειρογνώμονες να συμμετάσχουν στις εργασίες της επιτροπής .  Η Επιτροπή μπορεί με δική της πρωτοqουλία να καλέσει οποιοδήποτε πρόσωπο έχει ειδική αρμοδιότητα σε ένα από τα θέματα της ημερήσιας διάταξης να συμμετάσχει στις συσκέψεις της επιτροπής ως εμπειρογνώμονας .  Πάντως οι εμπειρογνώμονες συμμετέχουν στις συσκέψεις μόνο για το θέμα που δικαιολόγησε την παρουσία τους .  ίΑρθρο 7 Η επιτροπή έχει τη δυνατότητα, σε συμφωνία με τις υπηρεσίες της Επιτροπής, να συστήσει ομάδες εργασίας για να διευκολύνουν τις εργασίες της .  ίΑρθρο 8 1 .  Η επιτροπή συνεδριάζει στην έδρα της Επιτροπής κατόπιν προσκλήσεως του προέδρου, αφού συμφωνήσει η Επιτροπή .  2 .  Οι αντιπρόσωποι των ενδιαφερομένων υπηρεσιών της Επιτροπής συμμετέχουν στις συνεδριάσεις της επιτροπής, του προεδρείου και των ομάδων εργασίας .  3 .  Οι υπηρεσίες επέχουν ρόλο γραμματείας της επιτροπής και των ομάδων εργασίας αυτής .  ίΑρθρο 9 Οι εργασίες και διασκέψεις της επιτροπής δεν υπόκεινται σε ψηφοφορία .  Η Επιτροπή, όταν ζητά τη γνώμη της επιτροπής, δύναται να ορίσει την προθεσμία εντός της οποίας πρέπει να διατυπωθεί αυτή η γνώμη .  Οι απόψεις των αντιπροσωπευομένων κατηγοριών αναφέρονται στα πρακτικά που υποqάλλονται στην Επιτροπή .  Στην περίπτωση που η ζητηθείσα γνώμη διατυπώνεται ομοφώνως από την επιτροπή, η τελευταία συντάσσει τα κοινά συμπεράσματα που επισυνάπτονται στα πρακτικά .  ίΑρθρο 10 Με την επιφύλαξη των διατάξεων του άρθρου 214 της συνθήκης, τα μέλη της επιτροπής υποχρεούνται να τηρούν το απόρρητο των πληροφοριών των οποίων έλαβαν γνώση από τις εργασίες της επιτροπής ή των ομάδων εργασίας, όταν η Επιτροπή τα ενημερώνει ότι η γνώμη ή το τεθέν ερώτημα αναφέρεται σε θέμα που έχει εμπιστευτικό χαρακτήρα .  Στην περίπτωση αυτή, μόνο τα μέλη της επιτροπής και οι αντιπρόσωποι των υπηρεσιών παρίστανται στις συνεδριάσεις .  ίΑρθρο 11 Η απόφαση 76/410/ΕΟΚ της Επιτροπής καταργείται .  ίΑρθρο 12 Η παρούσα απόφαση αρχίζει να ισχύει την 1η Ιανουαρίου 1987 .   Βρυξέλλες, 7 Ιανουαρίου 1987 .  Για την Επιτροπή Frans ANDRIESSEN Αντιπρόεδρος EWG:L111UMBG15.94 FF : 1UGR;   SETUP : 01;   Hoehe : 1251 mm;   202 Zeilen;   9417 Zeichen;  Bediener : FRST   Pr .: C;  Kunde : ................................


title: 2011/502/ΕΕ: Απόφαση της Επιτροπής, της 10ης Αυγούστου 2011 , για τη σύσταση ομάδας εμπειρογνωμόνων σχετικά με την εμπορία ανθρώπων και για την κατάργηση της απόφασης 2007/675/ΕΚ

text:
               12.8.2011

               EL

               Επίσημη Εφημερίδα της Ευρωπαϊκής Ένωσης

               L 207/14

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Αυγούστου 2011
   για τη σύσταση ομάδας εμπειρογνωμόνων σχετικά με την εμπορία ανθρώπων και για την κατάργηση της απόφασης 2007/675/ΕΚ
   (2011/502/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Το άρθρο 67 παράγραφος 3 της Συνθήκης ανέθεσε στην Ευρωπαϊκή Ένωση το καθήκον να εξασφαλίζει υψηλό επίπεδο ασφάλειας σε ένα χώρο ελευθερίας, ασφάλειας και δικαιοσύνης. Ο στόχος αυτός θα επιτευχθεί μέσω της πρόληψης και της καταπολέμησης του εγκλήματος, οργανωμένου ή μη, συμπεριλαμβανομένης της εμπορίας ανθρώπων και των εγκλημάτων εις βάρος των παιδιών.

               (2)

               Σύμφωνα με το άρθρο 5 παράγραφος 3 του Χάρτη των Θεμελιωδών Δικαιωμάτων της Ευρωπαϊκής Ένωσης, η εμπορία ανθρώπων απαγορεύεται.

               (3)

               Η εμπορία ανθρώπων, σύμφωνα με τον ορισμό της οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της καθώς και για την αντικατάσταση της απόφασης-πλαισίου 2002/629/ΔΕΥ του Συμβουλίου (1), συνιστά σοβαρό έγκλημα που παραβιάζει θεμελιώδη δικαιώματα του ανθρώπου και την ανθρώπινη αξιοπρέπεια και απαιτεί μια πολύπλευρη προσέγγιση που να καλύπτει ολόκληρη την αλυσίδα της εμπορίας, η οποία περιλαμβάνει τις χώρες καταγωγής, διέλευσης και προορισμού.

               (4)

               Στις 25 Μαρτίου 2003, με την απόφαση 2003/209/ΕΚ (2), η Επιτροπή αποφάσισε να συγκροτήσει συμβουλευτική ομάδα γνωστή ως «Ομάδα εμπειρογνωμόνων για την εμπορία ανθρώπων». Με την απόφαση 2007/675/ΕΚ (3), η Επιτροπή κατάργησε την απόφαση της 25ης Μαρτίου 2003 και συγκρότησε νέα συμβουλευτική ομάδα, την ομάδα εμπειρογνωμόνων σχετικά με την εμπορία ανθρώπων, η οποία έχει συμβάλει ουσιαστικά στην πρόληψη και την καταπολέμηση της εμπορίας ανθρώπων και βοηθά την Επιτροπή να συγκεντρώνει απόψεις σχετικά με πρωτοβουλίες που συνδέονται με την εμπορία ανθρώπων. Μετά τη λήξη της τριετούς περιόδου ισχύος της απόφασης 2007/675/ΕΚ, η απόφαση αυτή πρέπει να καταργηθεί και να αντικατασταθεί.

               (5)

               Με βάση το πολύτιμο έργο που επιτέλεσαν και οι δύο ομάδες εμπειρογνωμόνων από το 2003, το οποίο επέτρεψε στην Επιτροπή να αναπτύξει περαιτέρω την πολιτική της σε αυτόν τον τομέα, και λαμβανομένης υπόψη της αυξανόμενης σημασίας σε παγκόσμια κλίμακα της πολιτικής κατά της εμπορίας ανθρώπων, εξακολουθεί να είναι αναγκαία η ύπαρξη ομάδας εμπειρογνωμόνων.

               (6)

               Μια νέα ομάδα εμπειρογνωμόνων θα πρέπει να συνεχίσει την παροχή συμβουλών στην Επιτροπή, λαμβάνοντας υπόψη τις εξελίξεις σε ευρωπαϊκό επίπεδο, στις οποίες περιλαμβάνεται η έκδοση της οδηγίας 2011/36/ΕΕ, ο διορισμός συντονιστή δράσης κατά της εμπορίας, και το Έγγραφο Δράσης για την ενίσχυση της εξωτερικής διάστασης της Ένωσης όσον αφορά τη δράση για την καταπολέμηση της εμπορίας ανθρώπων, της 30ης Νοεμβρίου 2009.

               (7)

               Η ομάδα θα πρέπει να απαρτίζεται από δεκαπέντε μέλη που αντιπροσωπεύουν ένα ευρύ φάσμα πραγματογνωμοσύνης ως προς όλες τις πτυχές της πολιτικής για την καταπολέμηση της εμπορίας ανθρώπων και να εξασφαλίζει ισορροπημένη εκπροσώπηση όσον αφορά το θεσμικό υπόβαθρο και τις γεωγραφικές περιοχές.

               (8)

               Θα πρέπει να θεσπιστούν κανόνες σχετικά με τη δημοσιοποίηση πληροφοριών από τα μέλη της ομάδας.

               (9)

               Η επεξεργασία δεδομένων προσωπικού χαρακτήρα που αφορούν μέλη της ομάδας θα πρέπει να γίνεται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (4).

               (10)

               Η διάρκεια της θητείας των μελών θα πρέπει να ανέρχεται σε τέσσερα έτη και να είναι ανανεώσιμη.

               (11)

               Είναι σκόπιμο να οριστεί περίοδος εφαρμογής της παρούσας απόφασης. Η Επιτροπή θα εξετάσει σε εύθετο χρόνο τη σκοπιμότητα παράτασης της ισχύος της.

               (12)

               Η απόφαση 2007/675/ΕΚ θα πρέπει να καταργηθεί,

         ΑΠΟΦΑΣΙΖΕΙ:
   Άρθρο 1
   Αντικείμενο
   Συστήνεται με την παρούσα απόφαση η ομάδα εμπειρογνωμόνων σχετικά με την εμπορία ανθρώπων, στο εξής «η ομάδα».
   Άρθρο 2
   Καθήκοντα
   Τα καθήκοντα της ομάδας είναι (5):

               α)

               να παρέχει συμβουλές στην Επιτροπή σε θέματα που σχετίζονται με την εμπορία ανθρώπων και την προστασία των θυμάτων της, εκδίδοντας γραπτές εισηγήσεις, κατά περίπτωση και σε συμφωνία με την Επιτροπή, και να διασφαλίζει μια συνεπή προσέγγιση του θέματος·

               β)

               να επικουρεί την Επιτροπή κατά την αξιολόγηση της εξέλιξης της πολιτικής στον τομέα της εμπορίας ανθρώπων σε εθνικό, ευρωπαϊκό και διεθνές επίπεδο·

               γ)

               να συνδράμει την Επιτροπή κατά τον προσδιορισμό και τον καθορισμό ενδεχόμενων συναφών μέτρων και δράσεων σε εθνικό, ευρωπαϊκό και διεθνές επίπεδο σε όλο το φάσμα της πολιτικής για την καταπολέμηση της εμπορίας ανθρώπων·

               δ)

               να παρέχει βήμα διαλόγου για θέματα που σχετίζονται με την εμπορία ανθρώπων και να προωθεί την ανταλλαγή εμπειριών.

         Άρθρο 3
   Διαβούλευση
   Η Επιτροπή μπορεί να συμβουλεύεται την ομάδα για κάθε ζήτημα σχετικό με την εμπορία ανθρώπων.
   Άρθρο 4
   Μέλη – Διορισμός
   1.   Η ομάδα απαρτίζεται από δεκαπέντε μέλη.
   2.   Τα μέλη της ομάδας είναι πρόσωπα με γνώσεις και πείρα στην πρόληψη και καταπολέμηση της εμπορίας ανθρώπων και την προστασία των θυμάτων της.
   3.   Η σύνθεση της ομάδας αντανακλά την ισορροπία της πραγματογνωμοσύνης που απαιτείται σε σχέση με τις διάφορες μορφές εμπορίας ανθρώπων καθώς και με τις διάφορες συναφείς πτυχές που περιλαμβάνουν χωρίς να περιορίζονται στα ζητήματα εργασίας, υγειονομικής περίθαλψης, επιβολής του νόμου, μετανάστευσης, στήριξης των θυμάτων, συνεργασίας για την ανάπτυξη, ισότητας των φύλων, προστασίας των παιδιών, θεμελιωδών δικαιωμάτων και εκπαίδευσης.
   4.   Τα μέλη της ομάδας εμπειρογνωμόνων πρέπει να είναι υπήκοοι κράτους μέλους της Ευρωπαϊκής Ένωσης ή, κατά περίπτωση, υποψήφιας ή δυνάμει υποψήφιας για ένταξη χώρας ή χώρας του Ευρωπαϊκού Οικονομικού Χώρου.
   5.   Τα μέλη της ομάδας διορίζονται από τον Γενικό Διευθυντή της ΓΔ Εσωτερικών Υποθέσεων μεταξύ των ατόμων που συμμετείχαν στην πρόσκληση υποβολής υποψηφιοτήτων (βλέπε παράρτημα της παρούσας απόφασης).
   6.   Βάσει της πρόσκλησης για την υποβολή υποψηφιοτήτων, οι υποψήφιοι που κρίθηκαν κατάλληλοι για μέλη της ομάδας αλλά δεν διορίστηκαν, εγγράφονται με τη συγκατάθεσή τους σε εφεδρικό πίνακα. Η Επιτροπή θα χρησιμοποιεί αυτόν τον πίνακα για αντικατάσταση μελών, όταν αυτό είναι απαραίτητο.
   7.   Τα μέλη διορίζονται υπό την προσωπική τους ιδιότητα για περίοδο τεσσάρων ετών. Ασκούν τα καθήκοντά τους έως την αντικατάστασή τους ή τη λήξη της θητείας τους. Η θητεία τους είναι ανανεώσιμη.
   8.   Μέλη τα οποία δεν είναι πλέον σε θέση να συμβάλλουν αποτελεσματικά στις εργασίες της ομάδας, παραιτούνται ή δεν πληρούν τους όρους που προβλέπονται στο παρόν άρθρο ή το άρθρο 339 της Συνθήκης, μπορούν να αντικαθίστανται για το υπόλοιπο της θητείας τους.
   9.   Τα μέλη ενεργούν με ανεξαρτησία και προς όφελος του δημοσίου συμφέροντος.
   10.   Τα ονόματα των μελών της ομάδας δημοσιεύονται στο Μητρώο ομάδων εμπειρογνωμόνων της Επιτροπής και άλλων συναφών φορέων (6) και στον διαδικτυακό τόπο της ΓΔ Εσωτερικών Υποθέσεων.
   11.   Τα δεδομένα προσωπικού χαρακτήρα συγκεντρώνονται, υποβάλλονται σε επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001.
   Άρθρο 5
   Λειτουργία
   1.   Την προεδρία της ομάδας ασκεί ο συντονιστής της ΕΕ για την καταπολέμηση της εμπορίας ανθρώπων.
   2.   Σε συμφωνία με την Επιτροπή, η ομάδα μπορεί να συγκροτήσει υποομάδες για την εξέταση ειδικών ζητημάτων βάσει όρων εντολής που καθορίζονται από την ομάδα. Οι ομάδες αυτές διαλύονται μόλις ολοκληρωθεί η αποστολή τους.
   3.   Ο πρόεδρος μπορεί να προσκαλεί εξωτερικούς εμπειρογνώμονες με ειδίκευση σε ένα θέμα της ημερήσιας διάταξης για να συμμετάσχουν σε ad hoc βάση στις εργασίες της ομάδας ή υποομάδας.
   4.   Η Επιτροπή μπορεί να καλεί επίσημους αντιπροσώπους των κρατών μελών, των υποψηφίων χωρών ή τρίτων χωρών καθώς και διεθνών, διακυβερνητικών και μη κυβερνητικών οργανισμών για να συμμετέχουν στις συνεδριάσεις της ομάδας εμπειρογνωμόνων.
   5.   Το αργότερο δύο μήνες μετά την έναρξη και δύο μήνες μετά τα μέσα της θητείας της ομάδας, η Επιτροπή και η ομάδα συνέρχονται για να ανταλλάξουν απόψεις όσον αφορά τις επιχειρησιακές προτεραιότητες της ομάδας.
   6.   Οι επιχειρησιακές προτεραιότητες αντανακλούν την ανάγκη για συντονισμένη, πολύπλευρη και συνεπή πολιτική αντιμετώπιση όλων των ζητημάτων της εμπορίας ανθρώπων.
   7.   Τα μέλη της ομάδας, καθώς και οι προσκεκλημένοι εμπειρογνώμονες και παρατηρητές, συμμορφώνονται με τις υποχρεώσεις περί επαγγελματικού απορρήτου που ορίζονται στις Συνθήκες και στις εκτελεστικές διατάξεις τους, καθώς και με τους κανόνες ασφαλείας της Επιτροπής όσον αφορά την προστασία διαβαθμισμένων πληροφοριών της ΕΕ, όπως ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής (7). Σε αντίθετη περίπτωση, η Επιτροπή μπορεί να λάβει όλα τα ενδεδειγμένα μέτρα.
   8.   Οι συνεδριάσεις της ομάδας εμπειρογνωμόνων και των υποομάδων διεξάγονται στις εγκαταστάσεις της Επιτροπής. Η Επιτροπή παρέχει γραμματειακή υποστήριξη.
   9.   Η ομάδα υποβάλλει τις γνώμες και τις εκθέσεις της στην Επιτροπή. Η Επιτροπή μπορεί να ορίσει προθεσμία για την υποβολή γνώμης ή έκθεσης.
   10.   Για την έκδοση των αποφάσεων της ομάδας δεν διεξάγεται ψηφοφορία. Όταν η ομάδα διατυπώνει γνώμη ή εκδίδει έκθεση με ομοφωνία, συντάσσει κοινά συμπεράσματα και τα προσαρτά στα πρακτικά. Όταν η ομάδα δεν καταλήγει σε ομόφωνη συμφωνία για γνώμη ή έκθεση, ενημερώνει την Επιτροπή σχετικά με τις διιστάμενες απόψεις που διατυπώθηκαν.
   11.   Η Επιτροπή μπορεί να δημοσιεύει, στην πρωτότυπη γλώσσα του εκάστοτε εγγράφου, σύνοψη, συμπέρασμα ή επιμέρους συμπέρασμα ή έγγραφο εργασίας της ομάδας.
   12.   Η Επιτροπή δημοσιεύει τις πληροφορίες σχετικά με τις δραστηριότητες της ομάδας είτε με την καταγραφή τους στο Μητρώο, είτε μέσω ενός συνδέσμου από το Μητρώο προς τον διαδικτυακό τόπο της ΓΔ Εσωτερικών Υποθέσεων.
   Άρθρο 6
   Έξοδα συνεδριάσεων
   1.   Οι συμμετέχοντες στις δραστηριότητες της ομάδας δεν αμείβονται για τις υπηρεσίες που παρέχουν.
   2.   Τα έξοδα ταξιδιού και διαμονής των συμμετεχόντων στις δραστηριότητες της ομάδας επιστρέφονται από την Επιτροπή σύμφωνα με τις ισχύουσες διατάξεις της Επιτροπής.
   3.   Τα εν λόγω έξοδα επιστρέφονται εντός των ορίων των διαθέσιμων κονδυλίων που χορηγούνται στο πλαίσιο της ετήσιας διαδικασίας κατανομής των πόρων.
   Άρθρο 7
   Κατάργηση
   Η απόφαση 2007/675/ΕΚ καταργείται.
   Άρθρο 8
   Έναρξη ισχύος και εφαρμογή
   Η παρούσα απόφαση αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης και εφαρμόζεται για πέντε έτη.

      Βρυξέλλες, 10 Αυγούστου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 101 της 15.4.2011, σ. 1.

      (2)  ΕΕ L 79 της 26.3.2003, σ. 25.

      (3)  Απόφαση 2007/675/ΕΚ της Επιτροπής, της 17ης Οκτωβρίου 2007, για τη σύσταση ομάδας εμπειρογνωμόνων σε θέματα εμπορίας ανθρώπων (ΕΕ L 277 της 20.10.2007, σ. 29).

      (4)  ΕΕ L 8 της 12.1.2001, σ. 1.

      (5)  Ο ακόλουθος κατάλογος μπορεί να προσαρμοστεί με βάση τις ανάγκες.

      (6)  Τα μέλη που δεν επιθυμούν τη δημοσιοποίηση των ονομάτων τους μπορούν να ζητήσουν παρέκκλιση από τον εν λόγω κανόνα. Το αίτημα της μη δημοσιοποίησης του ονόματος μέλους ομάδας εμπειρογνωμόνων πρέπει να θεωρείται δικαιολογημένο, εάν η δημοσιοποίηση ενδέχεται να θέσει σε κίνδυνο την ασφάλεια ή την ακεραιότητά του ή να βλάψει αδικαιολόγητα την ιδιωτική του ζωή.

      (7)  Απόφαση 2001/844/ΕΚ, ΕΚΑΧ, Ευρατόμ της Επιτροπής, της 29ης Νοεμβρίου 2001, για την τροποποίηση του εσωτερικού κανονισμού της (ΕΕ L 317 της 3.12.2001, σ. 1).

      ΠΑΡΑΡΤΗΜΑ

         Πρόσκληση υποβολής υποψηφιοτήτων για την επιλογή εμπειρογνωμόνων που διορίζονται υπό την προσωπική τους ιδιότητα στην ομάδα εμπειρογνωμόνων σχετικά με την εμπορία ανθρώπων

      Με την απόφαση 2011/502/ΕΕ (1) η Επιτροπή προέβη στη σύσταση ομάδας εμπειρογνωμόνων σχετικά με την εμπορία ανθρώπων. Ο συντονιστής της ΕΕ σε θέματα καταπολέμησης της εμπορίας ανθρώπων ασκεί την προεδρία της ομάδας και μπορεί να συμβουλεύεται την ομάδα για κάθε θέμα σχετικό με την εμπορία ανθρώπων.
      Η ομάδα εμπειρογνωμόνων ασκεί τα εξής καθήκοντα:

                  α)

                  παρέχει συμβουλές στην Επιτροπή σε θέματα που σχετίζονται με την εμπορία ανθρώπων και την προστασία των θυμάτων της, εκδίδοντας γραπτές εισηγήσεις, κατά περίπτωση και σε συμφωνία με την Επιτροπή, και διασφαλίζει τη συνεπή προσέγγιση του θέματος·

                  β)

                  επικουρεί την Επιτροπή κατά την αξιολόγηση της εξέλιξης της πολιτικής στον τομέα της εμπορίας ανθρώπων σε εθνικό, ευρωπαϊκό και διεθνές επίπεδο·

                  γ)

                  συνδράμει την Επιτροπή κατά τον προσδιορισμό και τον καθορισμό ενδεχόμενων συναφών μέτρων και δράσεων σε εθνικό, ευρωπαϊκό και διεθνές επίπεδο σε όλο το φάσμα της πολιτικής για την καταπολέμηση της εμπορίας ανθρώπων·

                  δ)

                  παρέχει βήμα διαλόγου για θέματα που σχετίζονται με την εμπορία ανθρώπων και προωθεί την ανταλλαγή εμπειριών.

            Κατά συνέπεια, η Επιτροπή απευθύνει πρόσκληση υποβολής υποψηφιοτήτων για να επιλέξει τα μέλη της ομάδας εμπειρογνωμόνων.
      Η ομάδα εμπειρογνωμόνων αποτελείται από δεκαπέντε μέλη που διορίζονται υπό την προσωπική τους ιδιότητα σύμφωνα με το άρθρο 4 της ανωτέρω οδηγίας.
      Η Επιτροπή επιλέγει τα μέλη της ομάδας υπό την προσωπική τους ιδιότητα για ανανεώσιμη τετραετή θητεία. Τα μέλη παρέχουν στην Επιτροπή αμερόληπτη γνώμη και ανεπηρέαστη από εξωτερική επιρροή και σέβονται τα περί εχεμύθειας που ορίζονται στο άρθρο 5 της απόφασης της Επιτροπής για τη σύσταση της ομάδας εμπειρογνωμόνων. Δεσμεύονται να ενεργούν με ανεξαρτησία και με γνώμονα το δημόσιο συμφέρον. Η Επιτροπή θα λάβει υπόψη τα ακόλουθα κριτήρια κατά την αξιολόγηση των υποψηφιοτήτων:

                  α)

                  αποδεδειγμένη ικανότητα, υψηλό επίπεδο επαγγελματικής επάρκειας και πείρα (τουλάχιστον πέντε ετών) σε ευρωπαϊκό ή/και διεθνές επίπεδο, σε τομείς δραστηριότητας που αφορούν την πρόληψη και καταπολέμηση της εμπορίας ανθρώπων και την προστασία των θυμάτων ή/και σε συναφή θέματα·

                  β)

                  εις βάθος γνώση του κεκτημένου της ΕΕ στον τομέα της εμπορίας ανθρώπων·

                  γ)

                  αποδεδειγμένη ικανότητα εργασίας στην αγγλική γλώσσα·

                  δ)

                  ανάγκη να υπάρχει στην ομάδα εμπειρογνωμόνων ισορροπία όσον αφορά την αντιπροσωπευτικότητα, το φύλο και τη γεωγραφική προέλευση των υποψηφίων (2)·

                  ε)

                  ανάγκη ύπαρξης ισορροπίας όσον αφορά την πραγματογνωμοσύνη στις διάφορες μορφές εμπορίας ανθρώπων, συμπεριλαμβανομένης της εκμετάλλευσης της εργασίας και της σεξουαλικής εκμετάλλευσης, σε διάφορες πτυχές όπως η πρόληψη, η ποινική δίωξη, η παροχή βοήθειας στα θύματα, καθώς και σε άλλους συναφείς τομείς όπως, αλλά όχι μόνο, η επιβολή του νόμου, η εργασία, η μετανάστευση, η υγειονομική περίθαλψη, οι κοινωνικές υπηρεσίες, τα δικαιώματα των παιδιών, η εκπαίδευση και τα θεμελιώδη δικαιώματα, τα κοινωνικά δικαιώματα, η ισότητα των φύλων κ.λπ.·

                  στ)

                  ανάγκη να επιδιωχθεί η συνέχεια του έργου της ομάδας εμπειρογνωμόνων που συστάθηκε με την απόφαση 2007/675/ΕΚ της Επιτροπής (3)·

                  ζ)

                  τα μέλη της ομάδας πρέπει να είναι υπήκοοι κράτους μέλους της Ευρωπαϊκής Ένωσης ή, κατά περίπτωση, υποψήφιας ή δυνάμει υποψήφιας για ένταξη χώρας ή χώρας του Ευρωπαϊκού Οικονομικού Χώρου.

            Τα ανωτέρω θα αξιολογηθούν βάσει του συμπληρωμένου εντύπου της αίτησης υποψηφιότητας και του βιογραφικού σημειώματος.
      Οι αιτήσεις υποψηφιότητας υποβάλλονται μόνο με συμπλήρωση του υποδείγματος αίτησης υποψηφιότητας (προσάρτημα) και του υποδείγματος βιογραφικού σημειώματος (4). Οι υποψήφιοι καλούνται να δηλώσουν σαφώς στην αίτησή τους τον τομέα καταπολέμησης της εμπορίας ανθρώπων στον οποίο έχουν ειδική πείρα και γνώσεις.
      Οι αιτήσεις υποψηφιότητας, δεόντως υπογεγραμμένες, πρέπει να σταλούν το αργότερο έως […] είτε με ηλεκτρονική είτε με ταχυδρομική επιστολή στην ακόλουθη διεύθυνση:

                  European Commission

                  Directorate-General for Home Affairs

                  Unit A2 Secretariat

                  LX 46 3/131

                  1049 BRUSSELS

                  Belgium

                  HOME-ANTITRAFFICKING@ec.europa.eu

            Όταν οι αιτήσεις υποβάλλονται ηλεκτρονικά, η ημερομηνία του ηλεκτρονικού μηνύματος θεωρείται ημερομηνία αποστολής. Όταν οι αιτήσεις αποστέλλονται ταχυδρομικά, ημερομηνία αποστολής θεωρείται η ημερομηνία στη σφραγίδα του ταχυδρομείου.
      Η Επιτροπή επιστρέφει τα έξοδα ταξιδιού και διαμονής που συνδέονται με τις δραστηριότητες της ομάδας εμπειρογνωμόνων, σύμφωνα με τις ισχύουσες στην Επιτροπή διατάξεις, εντός των ορίων των διαθέσιμων πιστώσεων του προϋπολογισμού. Τα μέλη δεν αμείβονται για την άσκηση των καθηκόντων τους.
      Ο κατάλογος των μελών της ομάδας εμπειρογνωμόνων θα δημοσιευθεί στο μητρώο ομάδων εμπειρογνωμόνων της Επιτροπής και άλλων συναφών φορέων (5) και στον διαδικτυακό τόπο της ΓΔ Εσωτερικών Υποθέσεων.
      Τα δεδομένα προσωπικού χαρακτήρα συγκεντρώνονται, υποβάλλονται σε επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (6).
      Για περισσότερες πληροφορίες παρακαλείσθε να επικοινωνήσετε με την Κα Joanna BECZAŁA, τηλ. 00-32-2-29-69639, ηλεκτρονική διεύθυνση joanna.beczala@ec.europa.eu
      Πληροφορίες σχετικά με τα αποτελέσματα της πρόσκλησης υποβολής υποψηφιοτήτων θα δημοσιευτούν στον διαδικτυακό τόπο της ΓΔ Εσωτερικών Υποθέσεων και, κατά περίπτωση, στην Επίσημη Εφημερίδα της Ευρωπαϊκής Ένωσης.

         (1)  Απόφαση 2011/502/ΕΕ της Επιτροπής, της 10ης Αυγούστου 2011, για τη σύσταση ομάδας εμπειρογνωμόνων σχετικά με την εμπορία ανθρώπων και για την κατάργηση της απόφασης 2007/675/ΕΚ (βλέπε σελίδα της 14 παρούσας Επίσημης Εφημερίδας).

         (2)  Απόφαση 2000/407/ΕΚ της Επιτροπής, της 19ης Ιουνίου 2000, περί της ισόρροπης συμμετοχής των δύο φύλων στις επιτροπές και στις ομάδες εμπειρογνωμόνων που αυτή ιδρύει (ΕΕ L 154 της 27.6.2000, σ. 34).

         (3)  Απόφαση 2007/675/ΕΚ της Επιτροπής, της 17ης Οκτωβρίου 2007, για τη σύσταση της ομάδας εμπειρογνωμόνων σε θέματα εμπορίας ανθρώπων (ΕΕ L 277 της 20.10.2007, σ. 29).

         (4)  Όλα τα βιογραφικά σημειώματα πρέπει να υποβάλλονται στο ευρωπαϊκό μορφότυπο: www.cedefop.eu.int/transparency/cv.asp

         (5)  Τα μέλη που δεν επιθυμούν τη δημοσιοποίηση των ονομάτων τους μπορούν να ζητήσουν παρέκκλιση από τον εν λόγω κανόνα. Το αίτημα της μη δημοσιοποίησης του ονόματος μέλους μιας ομάδας εμπειρογνωμόνων πρέπει να θεωρείται δικαιολογημένο, εάν η δημοσιοποίηση ενδέχεται να θέσει σε κίνδυνο την ασφάλεια ή την ακεραιότητά του ή να βλάψει αδικαιολόγητα την ιδιωτική του ζωή.

         (6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (EE L 8 της 12.1.2001, σ. 1).

         Προσάρτημα


title: 2006/455/ΕΚ,ΕυͿατόμ: Απόφαση του Συμβουλίου και της Επιτροπής, της  21ης Φεβρουαρίου 2005 , για τη σύναψη πρωτοκόλλου της συμφωνίας εταιρικής σχέσεως και συνεργασίαςμεταξύ των Ευρωπαϊκών Κοινοτήτων και των κρατών μελών τους αφενός, και της Γεωργίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση

text:
               6.7.2006

               EL

               Επίσημη Εφημερίδα της Ευρωπαϊκής Ένωσης

               L 185/14

      ΑΠΌΦΑΣΗ ΤΟΥ ΣΥΜΒΟΥΛΊΟΥ ΚΑΙ ΤΗΣ ΕΠΙΤΡΟΠΉΣ

   της 21ης Φεβρουαρίου 2005
   για τη σύναψη πρωτοκόλλου της συμφωνίας εταιρικής σχέσεως και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Γεωργίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση
   (2006/455/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
   KAI Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2, το άρθρο 47 παράγραφος 2 τελευταία πρόταση, τo άρθρο 55, το άρθρο 57 παράγραφος 2, το άρθρο 71, το άρθρο 80 παράγραφος 2 και τα άρθρα 93, 94, 133 και 181α, σε συνδυασμό με το άρθρο 300 παράγραφος 2 δεύτερη πρόταση και το άρθρο 300 παράγραφος 3 πρώτο εδάφιο,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   τη συνθήκη προσχώρησης του 2003, και ιδίως το άρθρο 2 παράγραφος 3,
   την πράξη προσχώρησης του 2003, και ιδίως το άρθρο 6 παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   την έγκριση του Συμβουλίου βάσει του άρθρου 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,
   Εκτιμώντας τα ακόλουθα:

               (1)

               Το πρωτόκολλο της συμφωνίας εταιρικής σχέσεως και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Γεωργίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, υπεγράφη εξ ονόματος των Ευρωπαϊκών Κοινοτήτων και των κρατών μελών τους στις 30 Απριλίου 2004.

               (2)

               Εν αναμονή της ενάρξεως ισχύος του, το πρωτόκολλο εφαρμόζεται σε προσωρινή βάση από την 1η Μαΐου 2004.

               (3)

               Το πρωτόκολλο θα πρέπει να εγκριθεί,

         ΑΠΟΦΑΣΙΖΟΥΝ:
   Άρθρο 1
   Το πρωτόκολλο της συμφωνίας εταιρικής σχέσεως και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Γεωργίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση εγκρίνεται εξ ονόματος της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και των κρατών μελών.
   Το κείμενο του πρωτοκόλλου επισυνάπτεται στην παρούσα απόφαση (2).
   Άρθρο 2
   Ο Πρόεδρος του Συμβουλίου προβαίνει, εξ ονόματος της Κοινότητας και των κρατών μελών της, στην κοινοποίηση που προβλέπει το άρθρο 4 του πρωτοκόλλου. Ο Πρόεδρος της Επιτροπής προβαίνει ταυτόχρονα στην εν λόγω κοινοποίηση εξ ονόματος της Ευρωπαϊκής Κοινότητας Ατομικής Ενέργειας.

      Βρυξέλλες, 21 Φεβρουαρίου 2005.

            Για το Συμβούλιο

            Ο Πρόεδρος

         J. ASSELBORN

            Για την Επιτροπή

            Ο Πρόεδρος

         J. M. BARROSO

      (1)  Γνώμη που διατυπώθηκε στις 26 Οκτωβρίου 2004 (δεν έχει ακόμα δημοσιευθεί στην Επίσημη Εφημερίδα).

      (2)  Βλέπε σελίδα 10 της παρούσας Επίσημης Εφημερίδας.


title: Απόφαση του Συμβουλίου, της 22ας Δεκεμβρίου 2009 , για τον διορισμό ενός τακτικού μέλους της Επιτροπής των Περιφερειών από την Πορτογαλία

text:
               31.12.2009

               EL

               Επίσημη Εφημερίδα της Ευρωπαϊκής Ένωσης

               L 353/69

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2009
   για τον διορισμό ενός τακτικού μέλους της Επιτροπής των Περιφερειών από την Πορτογαλία
   (2009/1026/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Κοινότητας, και ιδίως το άρθρο 305,
   την πρόταση της πορτογαλικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Η θέση ενός μέλους της Επιτροπής των Περιφερειών έχει κενωθεί λόγω της λήξης της θητείας του κ. José MACÁRIO CORREIA,

         ΑΠΟΦΑΣΙΖΕΙ:
   Άρθρο 1
   Διορίζεται ως τακτικό μέλος στην Επιτροπή των Περιφερειών, για το εναπομένον διάστημα της τρέχουσας εντολής, ήτοι έως τις 25 Ιανουαρίου 2010:
   ο κ. José MACÁRIO CORREIA, Presidente da Câmara Municipal de Faro.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 22 Δεκεμβρίου 2009.

            Για το Συμβούλιο

            O Πρόεδρος

         A. CARLGREN

      (1)  ΕΕ L 56 της 25.2.2006, σ. 75.


title: 2014/521/ΕΕ: Aπόφαση του Συμβουλίου, της 30ής Ιουλίου 2014 , για τον διορισμό δύο τακτικών και τεσσάρων αναπληρωματικών μελών από την Κροατία στην Επιτροπή των Περιφερειών

text:
               6.8.2014

               EL

               Επίσημη Εφημερίδα της Ευρωπαϊκής Ένωσης

               L 233/30

         AΠΌΦΑΣΗ ΤΟΥ ΣΥΜΒΟΥΛΊΟΥ
   της 30ής Ιουλίου 2014
   για τον διορισμό δύο τακτικών και τεσσάρων αναπληρωματικών μελών από την Κροατία στην Επιτροπή των Περιφερειών

      (2014/521/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της κροατικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015.

               (2)

               Μετά την προσχώρηση της Δημοκρατίας της Κροατίας στην Ευρωπαϊκή Ένωση, η Επιτροπή των Περιφερειών θα πρέπει να διευρυνθεί με τον διορισμό εννέα τακτικών και εννέα αναπληρωματικών μελών, τα οποία εκπροσωπούν τους οργανισμούς περιφερειακής και τοπικής αυτοδιοίκησης στην Κροατία. Την 1η Ιουλίου 2013 το Συμβούλιο εξέδωσε την απόφαση 2013/342/ΕΕ (3) με την οποία διορίζονται οκτώ τακτικά και εννέα αναπληρωματικά μέλη από την Κροατία μέχρι τις 25 Ιανουαρίου 2015. Ως εκ τούτου, μία θέση τακτικού μέλους της Επιτροπής των Περιφερειών παρέμεινε κενή μετά την έκδοση της απόφασης 2013/342/ΕΕ.

               (2)

               Μία θέση τακτικού μέλους της Επιτροπής των Περιφερειών έχει κενωθεί λόγω της λήξης της θητείας του κ. Ivan JAKOVČIĆ.

               (3)

               Τέσσερις θέσεις αναπληρωματικών μελών έχουν κενωθεί λόγω της λήξης της θητείας του κ. Miroslav ČAČIJA, της κ. Blanka GLAVICA-JEČMENICA, του κ. Andrija RUDIĆ και της κ. Ivana POSAVEC KRIVEC.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το υπόλοιπο διάστημα της θητείας, ήτοι έως τις 25 Ιανουαρίου 2015:

               α)

               ως τακτικά μέλη:

                           —

                           ο κ. Valter FLEGO, Prefect of Istra County

                           —

                           ο κ. Željko TURK, Mayor of the City of Zaprešić

                     και

               β)

               ως αναπληρωματικά μέλη:

                           —

                           ο κ. Ivan VUČIĆ, Prefect of Karlovac County

                           —

                           ο κ. Alojz TOMAŠEVIĆ, Prefect of Požega-Slavonia County

                           —

                           η κ. Jasna PETEK, Deputy Prefect of Krapina-Zagorje County

                           —

                           ο κ. Damir DEKANIĆ, Mayor of Municipality of Andrijaševci.

         Άρθρο 2
   Η απόφαση αυτή αρχίζει να ισχύει την ημέρα της έκδοσής της.

      Βρυξέλλες, 30 Ιουλίου 2014.

            Για το Συμβούλιο

            Ο Πρόεδρος

         S. GOZI

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.

      (3)  ΕΕ L 183 της 2.7.2013, σ. 8.


title: 2014/610/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/285

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2012
   (2014/610/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2012, που συνοδεύεται από τις απαντήσεις του Ιδρύματος (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (4), και ιδίως το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0183/2014),

               1.

               εγκρίνει το κλείσιμο των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 221.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 139 της 30.5.1975, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση (ΕΕ) 2016/206 του Συμβουλίου, της 12ης Φεβρουαρίου 2016, για τον διορισμό ενός αναπληρωματικού μέλους, κατόπιν προτάσεως της Δημοκρατίας της Αυστρίας, στην Επιτροπή των Περιφερειών

text:
               16.2.2016

               EL

               Επίσημη Εφημερίδα της Ευρωπαϊκής Ένωσης

               L 39/44

         ΑΠΌΦΑΣΗ (ΕΕ) 2016/206 ΤΟΥ ΣΥΜΒΟΥΛΊΟΥ
   της 12ης Φεβρουαρίου 2016
   για τον διορισμό ενός αναπληρωματικού μέλους, κατόπιν προτάσεως της Δημοκρατίας της Αυστρίας, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της αυστριακής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου, στις 5 Φεβρουαρίου και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020.

               (2)

               Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας του κ. Johannes PEINSTEINER.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται ως αναπληρωματικό μέλος στην Επιτροπή των Περιφερειών, για το εναπομένον διάστημα της θητείας, ήτοι έως τις 25 Ιανουαρίου 2020:

               —

               η κ. Carmen KIEFER (Dr.), Vizebürgermeisterin der Marktgemeinde Κuchl.

         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 12 Φεβρουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).


title: Απόφαση (ΕΕ) 2016/1203 του Συμβουλίου, της 18ης Ιουλίου 2016, για τον διορισμό ενός τακτικού και ενός αναπληρωματικού μέλους, έπειτα από πρόταση του Βασιλείου της Ισπανίας, στην Επιτροπή των Περιφερειών

text:
                  23.7.2016

                  EL

                  Επίσημη Εφημερίδα της Ευρωπαϊκής Ένωσης

                  L 198/44

            ΑΠΌΦΑΣΗ (ΕΕ) 2016/1203 ΤΟΥ ΣΥΜΒΟΥΛΊΟΥ
      της 18ης Ιουλίου 2016
      για τον διορισμό ενός τακτικού και ενός αναπληρωματικού μέλους, έπειτα από πρόταση του Βασιλείου της Ισπανίας, στην Επιτροπή των Περιφερειών
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 305,
      Έχοντας υπόψη την πρόταση της ισπανικής κυβέρνησης,
      Εκτιμώντας τα ακόλουθα:

                  (1)

                  Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

                  (2)

                  Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Francesc HOMS i MOLIST.

                  (3)

                  Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της θητείας του κ. Roger ALBINYANA i SAIGÍ,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2020:

                  α)

                  ως τακτικό μέλος:

                              —

                              ο κ. Jordi SOLÉ i FERRANDO, Secretario de Asuntos Exteriores y de la Unión Europea, Comunidad Autónoma de Cataluña,

                        και

                  β)

                  ως αναπληρωματικό μέλος:

                              —

                              ο κ. Amadeu ALTAFAJ i TARDIO, Representante Permanente ante la Unión Europea
                                  (*)
                                 , Comunidad Autónoma de Cataluña.

            Άρθρο 2
      Η παρούσα απόφαση αρχίζει να ισχύει από την ημέρα της έκδοσής της.

         Βρυξέλλες, 18 Ιουλίου 2016.

               Για το Συμβούλιο

               Η Πρόεδρος

            G. MATEČNÁ

         (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20, 27.1.2015, σ. 42).

         (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31, 7.2.2015, σ. 25).

         (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159, 25.6.2015, σ. 70).

         (*)  Η κυβέρνηση της Ισπανίας έχει προσφύγει ενώπιον του Ανώτατου Δικαστηρίου της Καταλονίας κατά του τίτλου «Μόνιμος αντιπρόσωπος της αυτόνομης κοινότητας της Καταλονίας στην Ευρωπαϊκή Ένωση».


title: 2011/789/ΕΕ: Απόφαση της Ευρωπαϊκής Κεντρικής Τράπεζας, της 16ης Νοεμβρίου 2011 , σχετικά με τη θέσπιση λεπτομερών κανόνων και διαδικασιών εφαρμογής των κριτηρίων επιλεξιμότητας όσον αφορά την πρόσβαση κεντρικών αποθετηρίων τίτλων στις υπηρεσίες του TARGET2-Securities (ΕΚΤ/2011/20)

text:
               2.12.2011

               EL

               Επίσημη Εφημερίδα της Ευρωπαϊκής Ένωσης

               L 319/117

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 16ης Νοεμβρίου 2011
   σχετικά με τη θέσπιση λεπτομερών κανόνων και διαδικασιών εφαρμογής των κριτηρίων επιλεξιμότητας όσον αφορά την πρόσβαση κεντρικών αποθετηρίων τίτλων στις υπηρεσίες του TARGET2-Securities
   (ΕΚΤ/2011/20)
   (2011/789/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 3.1 και 12.1 και τα άρθρα 17, 18 και 22,
   Έχοντας υπόψη την οδηγία 98/26/ΕΚ του Ευρωπαϊκού Κοινοβουλίου και του Συμβουλίου, της 19ης Μαΐου 1998, σχετικά με το αμετάκλητο του διακανονισμού στα συστήματα πληρωμών και στα συστήματα διακανονισμού αξιογράφων (1), και ιδίως το άρθρο 10,
   Έχοντας υπόψη την κατευθυντήρια γραμμή ΕΚΤ/2010/2, της 21ης Απριλίου 2010, σχετικά με το Target2 — Securities (2), και ιδίως το άρθρο 4 παράγραφος 2 στοιχείο δ) και το άρθρο 15,
   Έχοντας υπόψη την απόφαση ΕΚΤ/2009/6, της 19ης Μαρτίου 2009, σχετικά με τη σύσταση του συμβουλίου για το πρόγραμμα TARGET2-Securities (TARGET2-Securities Programme Board) (3),
   Εκτιμώντας τα ακόλουθα:

               (1)

               Το άρθρο 15 της κατευθυντήριας γραμμής ΕΚΤ/2010/2 θεσπίζει τα κριτήρια βάσει των οποίων μπορεί να γίνει δεκτή η πρόσβαση των κεντρικών αποθετηρίων τίτλων (ΚΑΤ) στις υπηρεσίες του TARGET2-Securities (T2S).

               (2)

               Είναι αναγκαίο να θεσπιστεί η διαδικασία βάσει της οποίας ορισμένο ΚΑΤ θα ζητεί πρόσβαση στις υπηρεσίες T2S, καθώς και η διαδικασία βάσει της οποίας ορισμένο ΚΑΤ θα ζητεί παρέκκλιση από το υπ’ αριθ. 5 κριτήριο πρόσβασης των ΚΑΤ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τους σκοπούς της παρούσας απόφασης νοούνται ως:
   1)   «έκθεση αξιολόγησης»: έγγραφο που περιλαμβάνει: α) έκθεση που συντάσσεται από τις αρμόδιες αρχές και αξιολογεί τη συμμόρφωση ορισμένου ΚΑΤ με το υπ’ αριθ. 2 κριτήριο πρόσβασης των ΚΑΤ και β) αυτοαξιολόγηση, από ορισμένο ΚΑΤ, της συμμόρφωσής του με τα υπ’ αριθ. 1, 3, 4 και 5 κριτήρια πρόσβασης των ΚΑΤ·
   2)   «κεντρική τράπεζα» (ΚΤ): η Ευρωπαϊκή Κεντρική Τράπεζα, οι εθνικές κεντρικές τράπεζες (ΕθνΚΤ) των κρατών μελών με νόμισμα το ευρώ, οι ΕθνΚΤ των κρατών μελών που δεν έχουν ως νόμισμα το ευρώ (στο εξής «ΕθνΚΤ εκτός ζώνης ευρώ»), οποιαδήποτε κεντρική τράπεζα ή αρμόδια αρχή χώρας του Ευρωπαϊκού Οικονομικού Χώρου (ΕΟΧ) (στο εξής «κεντρική τράπεζα του ΕΟΧ») και οποιαδήποτε κεντρική τράπεζα ή αρμόδια αρχή χώρας εκτός του ΕΟΧ (στο εξής «άλλη κεντρική τράπεζα»), εφόσον το νόμισμα της εν λόγω ΕθνΚΤ εκτός ζώνης ευρώ, κεντρικής τράπεζας του ΕΟΧ ή άλλης κεντρικής τράπεζας θεωρείται αποδεκτό σύμφωνα με το άρθρο 18 της κατευθυντήριας γραμμής ΕΚΤ/2010/2·
   3)   «υπ’ αριθ. 1 κριτήριο πρόσβασης των ΚΑΤ»: το κριτήριο που θεσπίζεται στο άρθρο 15 παράγραφος 1 στοιχείο α) της κατευθυντήριας γραμμής ΕΚΤ/2010/2, σύμφωνα με το οποίο τα ΚΑΤ είναι επιλέξιμα όσον αφορά την πρόσβασή τους στις υπηρεσίες T2S εφόσον έχουν γνωστοποιηθεί στην Ευρωπαϊκή Αρχή Κινητών Αξιών και Αγορών σύμφωνα με το άρθρο 10 της οδηγίας 98/26/ΕΚ ή, εφόσον πρόκειται για ΚΑΤ χώρας εκτός του ΕΟΧ, λειτουργούν βάσει νομικού και ρυθμιστικού πλαισίου ανάλογου με αυτό που εκάστοτε ισχύει στην Ένωση·
   4)   «υπ’ αριθ. 2 κριτήριο πρόσβασης των ΚΑΤ»: το κριτήριο που θεσπίζεται στο άρθρο 15 παράγραφος 1 στοιχείο β) της κατευθυντήριας γραμμής ΕΚΤ/2010/2, σύμφωνα με το οποίο τα ΚΑΤ είναι επιλέξιμα όσον αφορά την πρόσβασή τους στις υπηρεσίες T2S εφόσον έχουν αξιολογηθεί θετικά από τις αρμόδιες αρχές με βάση τις συστάσεις του Ευρωπαϊκού Συστήματος Κεντρικών Τραπεζών/της Ευρωπαϊκής Επιτροπής Ρυθμιστικών Αρχών των Αγορών Κινητών Αξιών για τα συστήματα διακανονισμού τίτλων (στο εξής οι «συστάσεις του ΕΣΚΤ/της CESR») (4)·
   5)   «υπ’ αριθ. 3 κριτήριο πρόσβασης των ΚΑΤ»: το κριτήριο που θεσπίζεται στο άρθρο 15 παράγραφος 1 στοιχείο γ) της κατευθυντήριας γραμμής ΕΚΤ/2010/2, σύμφωνα με το οποίο τα ΚΑΤ είναι επιλέξιμα όσον αφορά την πρόσβασή τους στις υπηρεσίες T2S εφόσον, κατόπιν σχετικού αιτήματος, καθιστούν διαθέσιμο σε άλλα ΚΑΤ του T2S κάθε τίτλο/διεθνή αριθμό αναγνώρισης τίτλων (ISIN) του οποίου αποτελούν τον εκδότη ή τεχνικό εκδότη·
   6)   «υπ’ αριθ. 4 κριτήριο πρόσβασης των ΚΑΤ»: το κριτήριο που θεσπίζεται στο άρθρο 15 παράγραφος 1 στοιχείο δ) της κατευθυντήριας γραμμής ΕΚΤ/2010/2, σύμφωνα με το οποίο τα ΚΑΤ είναι επιλέξιμα όσον αφορά την πρόσβασή τους στις υπηρεσίες T2S εφόσον δεσμεύονται να προσφέρουν σε άλλα ΚΑΤ στο T2S βασικές υπηρεσίες φύλαξης χωρίς διακρίσεις·
   7)   «υπ’ αριθ. 5 κριτήριο πρόσβασης των ΚΑΤ»: το κριτήριο που θεσπίζεται στο άρθρο 15 παράγραφος 1 στοιχείο ε) της κατευθυντήριας γραμμής ΕΚΤ/2010/2, σύμφωνα με το οποίο τα ΚΑΤ είναι επιλέξιμα όσον αφορά την πρόσβασή τους στις υπηρεσίες T2S εφόσον δεσμεύονται έναντι άλλων ΚΑΤ στο T2S να διενεργούν τον διακανονισμό σε χρήμα κεντρικής τράπεζας στο T2S, υπό την προϋπόθεση ότι το χρησιμοποιούμενο νόμισμα είναι διαθέσιμο στο T2S·
   8)   «αρμόδιες αρχές»: οι ΚΤ και οι ρυθμιστικοί φορείς που διαθέτουν αρμοδιότητα επίβλεψης και/ή εποπτείας ορισμένου ΚΑΤ και έχουν την ευθύνη αξιολόγησης των ΚΑΤ με βάση τα εκάστοτε ισχύοντα αναγνωρισμένα πρότυπα·
   9)   «άμεσα συνδεδεμένος συμβαλλόμενος»: συμβαλλόμενος στο T2S, ο οποίος διαθέτει τα τεχνικά μέσα που του επιτρέπουν να έχει πρόσβαση στο T2S και να χρησιμοποιεί τις παρεχόμενες από αυτό υπηρεσίες διακανονισμού τίτλων χωρίς να απαιτείται η μεσολάβηση ΚΑΤ ως μέσου τεχνικής διασύνδεσης·
   10)   «συμβαλλόμενος στο T2S»: νομικό ή –σε ορισμένες αγορές– φυσικό πρόσωπο το οποίο συνδέεται με συμβατική σχέση με ορισμένο ΚΑΤ στο T2S με σκοπό την επεξεργασία των δραστηριοτήτων του που αφορούν τον διακανονισμό στο T2S και το οποίο δεν τηρεί κατ’ ανάγκη λογαριασμό τίτλων στο ΚΑΤ·
   11)   «συμβούλιο για το πρόγραμμα T2S»: διοικητικό όργανο του Ευρωσυστήματος που συστάθηκε με την απόφαση ΕΚΤ/2009/6 και ορίζεται στο άρθρο 2 της κατευθυντήριας γραμμής ΕΚΤ/2010/2 ή ο διάδοχός του·
   12)   «συμβουλευτική ομάδα του T2S»: το φόρουμ επικοινωνίας, όπως ορίζεται στο άρθρο 7 της κατευθυντήριας γραμμής ΕΚΤ/2010/2·
   13)   «συμφωνία συμμετοχής νομίσματος» (ΣΣΝ): συμφωνία που συνάπτεται μεταξύ, αφενός, του Ευρωσυστήματος και, αφετέρου, ΕθνΚΤ εκτός ζώνης ευρώ ή αρχής υπεύθυνης για νόμισμα πλην του ευρώ με σκοπό τον διακανονισμό συναλλαγών σε τίτλους σε χρήμα κεντρικής τράπεζας σε νομίσματα πλην του ευρώ,
   Άρθρο 2
   Αντικείμενο και πεδίο εφαρμογής
   1.   Τα πέντε κριτήρια βάσει των οποίων γίνεται δεκτή η πρόσβαση των ΚΑΤ στις υπηρεσίες T2S, όπως αυτά ορίζονται στο άρθρο 15 της κατευθυντήριας γραμμής ΕΚΤ/2010/2 (στο εξής τα «πέντε κριτήρια πρόσβασης των ΚΑΤ») εφαρμόζονται σύμφωνα με τις διαδικασίες των άρθρων 3 έως 5 της παρούσας απόφασης και τους κανόνες που διαλαμβάνονται στο παράρτημα.
   2.   Η παρούσα απόφαση δεν εφαρμόζεται σε άμεσα συνδεδεμένους συμβαλλομένους που συνδέονται με νομική σχέση με τα ΚΑΤ.
   Άρθρο 3
   Διαδικασία αίτησης
   1.   Για να ζητήσει πρόσβαση στις υπηρεσίες T2S, ορισμένο ΚΑΤ υποβάλλει: α) αίτηση προς το διοικητικό συμβούλιο και β) έκθεση αξιολόγησης κατά τον χρόνο της μετάπτωσής του στο T2S.
   2.   Η έκθεση αξιολόγησης παρέχει στοιχεία που τεκμηριώνουν τη συμμόρφωση του ΚΑΤ με τα πέντε κριτήρια πρόσβασης των ΚΑΤ κατά τον χρόνο της μετάπτωσής του στο T2S και αναφέρει τον βαθμό εφαρμογής κάθε επιμέρους κριτηρίου πρόσβασης, διακρίνοντας μεταξύ «πλήρους συμμόρφωσης», «μερικής συμμόρφωσης» και «δεν εφαρμόζεται», παραθέτει δε τους λόγους, τις εξηγήσεις και τα συναφή στοιχεία τεκμηρίωσης που παρέχει το συγκεκριμένο ΚΑΤ.
   3.   Με βάση τα ως άνω έγγραφα το συμβούλιο για το πρόγραμμα T2S υποβάλλει στο διοικητικό συμβούλιο εισήγηση σχετικά με την αίτηση ορισμένου ΚΑΤ για πρόσβαση στις υπηρεσίες T2S. Κατά την εκπόνηση της εισήγησής του το συμβούλιο για το πρόγραμμα T2S δύναται να ζητεί από το ΚΑΤ που ζητεί πρόσβαση διευκρινίσεις ή να του απευθύνει ερωτήσεις.
   4.   Μετά την υποβολή της εισήγησης του συμβουλίου για το πρόγραμμα T2S το διοικητικό συμβούλιο αποφασίζει επί της αίτησης του ΚΑΤ, στο οποίο και κοινοποιεί εγγράφως την απόφασή του το αργότερο δύο μήνες: α) από την παραλαβή της αίτησης ή β) από τη λήψη της απάντησης σε τυχόν αίτημα για διευκρινίσεις ή σε ερωτήσεις που έχει απευθύνει το συμβούλιο για το πρόγραμμα T2S κατά τα οριζόμενα στην παράγραφο 3. Εφόσον απορρίψει ορισμένη αίτηση, το διοικητικό συμβούλιο αιτιολογεί την απόφασή του.
   Άρθρο 4
   Διαδικασία για τη χορήγηση παρέκκλισης από το υπ’ αριθ. 5 κριτήριο πρόσβασης των ΚΑΤ
   1.   Ένα ΚΑΤ δύναται να υποβάλει αίτημα για την εφαρμογή παρέκκλισης από το υπ’ αριθ. 5 κριτήριο πρόσβασης των ΚΑΤ με βάση τη συγκεκριμένη λειτουργική και τεχνική κατάσταση στην οποία τελεί.
   2.   Για τους σκοπούς της αξιολόγησης του αιτήματος ορισμένου ΚΑΤ για εφαρμογή παρέκκλισης, το ΚΑΤ, κατά την υποβολή του αιτήματος στο συμβούλιο για το πρόγραμμα T2S, παρέχει στοιχεία που τεκμηριώνουν ότι:

               α)

               η παρέκκλιση αφορά έναν πολύ περιορισμένο όγκο διακανονισμού σε σχέση με τον συνολικό μέσο ημερήσιο αριθμό εντολών παράδοσης έναντι ταυτόχρονης πληρωμής («delivery-versus-payment») που αυτό λαμβάνει στη διάρκεια ενός μήνα και ότι το κόστος του διακανονισμού των συγκεκριμένων πράξεων στο T2S θα ήταν υπερβολικό για το ίδιο·

               β)

               αυτό έχει θεσπίσει τεχνικά και λειτουργικά εχέγγυα που διασφαλίζουν ότι η παρέκκλιση θα παραμείνει εντός των κατώτατων ορίων που τίθενται κατά το ως άνω στοιχείο α)·

               γ)

               αυτό κατέβαλε κάθε δυνατή προσπάθεια συμμόρφωσης με το υπ’ αριθ. 5 κριτήριο πρόσβασης των ΚΑΤ.

         3.   Μετά την παραλαβή του αιτήματος για την εφαρμογή παρέκκλισης:

               α)

               το συμβούλιο για το πρόγραμμα T2S υποβάλλει στη συμβουλευτική ομάδα του T2S το αίτημα του ΚΑΤ και την προκαταρκτική του αξιολόγηση·

               β)

               η συμβουλευτική ομάδα του T2S παρέχει στο συμβούλιο για το πρόγραμμα T2S συμβουλές επί του αιτήματος αμελλητί και σε κάθε περίπτωση έγκαιρα, προκειμένου το τελευταίο να εξετάσει το εν λόγω αίτημα·

               γ)

               το συμβούλιο για το πρόγραμμα T2S, αφού λάβει τις συμβουλές της συμβουλευτικής ομάδας του T2S, εκπονεί την τελική αξιολόγηση, την οποία υποβάλλει στο διοικητικό συμβούλιο μαζί με την πλήρη δέσμη εγγράφων·

               δ)

               το διοικητικό συμβούλιο εκδίδει αιτιολογημένη απόφαση επί του αιτήματος για την εφαρμογή παρέκκλισης·

               ε)

               το συμβούλιο για το πρόγραμμα T2S ενημερώνει εγγράφως το ΚΑΤ και τη συμβουλευτική ομάδα του T2S σχετικά με την αιτιολογημένη απόφαση του διοικητικού συμβουλίου.

         4.   ΚΑΤ που ορίζεται από ΚΤ η οποία έχει υπογράψει ΣΣΝ και έχει επιλέξει να διακανονίσει τις σχετικές με τη νομισματική πολιτική συναλλαγές της σε χρήμα κεντρικής τράπεζας εκτός T2S υποβάλλει αίτημα για την εφαρμογή παρέκκλισης, προκειμένου να μπορεί να διακανονίζει τις εν λόγω συναλλαγές εκτός T2S. Στην περίπτωση αυτή η παρέκκλιση παρέχεται εφόσον: α) το Ευρωσύστημα έχει λάβει κάθε πληροφορία σχετική με την τεχνική λειτουργία του εν λόγω διακανονισμού και β) ο διακανονισμός δεν προϋποθέτει αλλαγές στη λειτουργικότητα του T2S ούτε την επηρεάζει δυσμενώς. Η ΚΤ που ορίζει το ΚΑΤ θα πρέπει να καλείται να διατυπώσει την άποψή της επί του αιτήματος για την εφαρμογή παρέκκλισης.
   5.   Το ΚΑΤ ως προς το οποίο εφαρμόζεται παρέκκλιση υποβάλλει στο συμβούλιο για το πρόγραμμα T2S μηνιαία έκθεση, στην οποία τεκμηριώνεται ότι αυτό εξακολουθεί να συμμορφώνεται με την παρέκκλιση, περιλαμβανομένου και του συμφωνημένου κατώτατου ορίου της παραγράφου 2 στοιχείο α). Το ΚΑΤ ως προς το οποίο εφαρμόζεται παρέκκλιση σύμφωνα με τα προβλεπόμενα στην παράγραφο 4 υποβάλλει μηνιαία έκθεση της κατάστασης στο συμβούλιο για το πρόγραμμα T2S.
   6.   Εφόσον ορισμένο ΚΑΤ ως προς το οποίο εφαρμόζεται παρέκκλιση υπερβαίνει επανειλημμένα το συμφωνημένο κατώτατο όριο της παραγράφου 2 στοιχείο α) στη διάρκεια περιόδου έξι μηνών, το διοικητικό συμβούλιο αίρει την παρέκκλιση λόγω μη συμμόρφωσης με το υπ’ αριθ. 5 κριτήριο πρόσβασης των ΚΑΤ, το δε συμβούλιο για το πρόγραμμα T2S ειδοποιεί σχετικά το ΚΑΤ.
   7.   Μετά την άρση της παρέκκλισης το ΚΑΤ δύναται να υποβάλει νέο αίτημα για τη χορήγηση παρέκκλισης σύμφωνα με τη διαδικασία του παρόντος άρθρου.
   8.   Υπό συνθήκες κρίσης, οι οποίες θα μπορούσαν να επηρεάσουν τη χρηματοπιστωτική σταθερότητα ορισμένης χώρας ή την εκπλήρωση του συναφούς καθήκοντος της οικείας ΚΤ να διασφαλίσει την ακεραιότητα του νομίσματός της, και λόγω των οποίων η εν λόγω ΚΤ καταφεύγει σε μορφή διακανονισμού έκτακτης ανάγκης στο πλαίσιο του σχεδίου της για τη διαχείριση κρίσεων, το ΚΑΤ που έχει ορίσει η ΚΤ υποβάλλει στο συμβούλιο για το πρόγραμμα T2S αίτημα προσωρινής παρέκκλισης από το υπ’ αριθ. 5 κριτήριο πρόσβασης των ΚΑΤ, δύναται δε να διενεργεί προσωρινά τον διακανονισμό με άλλα μέσα. Το διοικητικό συμβούλιο εκδίδει αιτιολογημένη απόφαση επί του εν λόγω αιτήματος, λαμβάνοντας υπόψη τη γνώμη της οικείας ΚΤ όσον αφορά την κατάσταση που δικαιολογεί την προσωρινή παρέκκλιση από το ως άνω υπ’ αριθ. 5 κριτήριο πρόσβασης. Η ΚΤ υποβάλλει στο συμβούλιο για το πρόγραμμα T2S έκθεση, τουλάχιστον σε μηνιαία βάση, στην οποία αξιολογεί την κατάσταση.
   Άρθρο 5
   Διαρκής συμμόρφωση με τα πέντε κριτήρια πρόσβασης των ΚΑΤ
   1.   Ορισμένο KAT που διαθέτει πρόσβαση στις υπηρεσίες T2S συμμορφώνεται, μετά τη μετάπτωσή του στο T2S, με τα πέντε κριτήρια πρόσβασης των ΚΑΤ σε διαρκή βάση και:

               α)

               διασφαλίζει, ιδίως μέσω αξιόπιστης αυτοαξιολόγησης που διενεργείται κάθε χρόνο και τεκμηριώνεται βάσει των σχετικών εγγράφων, ότι εξακολουθεί να συμμορφώνεται με τα υπ’ αριθ. 1, 3, 4 και 5 κριτήρια πρόσβασης των ΚΑΤ. Η αυτοαξιολόγηση συνοδεύεται από την πιο πρόσφατη διαθέσιμη αξιολόγηση, εκ μέρους των αρμόδιων αρχών, της συμμόρφωσης του συγκεκριμένου ΚΑΤ με το υπ’ αριθ. 2 κριτήριο πρόσβασης των ΚΑΤ·

               β)

               παρέχει στο συμβούλιο για το πρόγραμμα T2S την πιο πρόσφατη διαθέσιμη τακτική ή έκτακτη αξιολόγηση, εκ μέρους των αρμόδιων αρχών, της συμμόρφωσής του με το υπ’ αριθ. 2 κριτήριο πρόσβασης των ΚΑΤ·

               γ)

               ζητεί από τις αρμόδιες αρχές νέα αξιολόγηση της συμμόρφωσής του με το υπ’ αριθ. 2 κριτήριο πρόσβασης των ΚΑΤ σε περίπτωση επέλευσης ουσιαστικών αλλαγών στο σύστημά του·

               δ)

               ειδοποιεί το συμβούλιο για το πρόγραμμα T2S σχετικά με τις περιπτώσεις στις οποίες η αξιολόγηση από ορισμένη αρμόδια αρχή ή η αυτοαξιολόγηση διαπιστώνει μη συμμόρφωση με οποιοδήποτε από τα πέντε κριτήρια πρόσβασης των ΚΑΤ·

               ε)

               κατόπιν αιτήματος του συμβουλίου για το πρόγραμμα T2S, υποβάλλει έκθεση αξιολόγησης που τεκμηριώνει ότι το ίδιο εξακολουθεί να συμμορφώνεται με τα πέντε κριτήρια πρόσβασης των ΚΑΤ.

         2.   Με εξαίρεση το υπ’ αριθ. 2 κριτήριο πρόσβασης των ΚΑΤ, το συμβούλιο για το πρόγραμμα T2S δύναται να διενεργεί τη δική του αξιολόγηση και να παρακολουθεί τη συμμόρφωση με τα πέντε κριτήρια πρόσβασης των ΚΑΤ ή να ζητεί πληροφορίες από ορισμένο ΚΑΤ. Εφόσον το συμβούλιο για το πρόγραμμα T2S αποφασίζει ότι ορισμένο ΚΑΤ δεν συμμορφώνεται με κάποιο από τα πέντε κριτήρια πρόσβασης των ΚΑΤ, κινεί τη διαδικασία που προβλέπεται στις συμβάσεις με τα ΚΑΤ βάσει του άρθρου 16 της κατευθυντήριας γραμμής ΕΚΤ/2010/2.
   Άρθρο 6
   Έναρξη ισχύος
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 16 Νοεμβρίου 2011.

            Ο πρόεδρος της ΕΚΤ

         Mario DRAGHI

      (1)  ΕΕ L 166 της 11.6.1998, σ. 45.

      (2)  ΕΕ L 118 της 12.5.2010, σ. 65.

      (3)  ΕΕ L 102 της 22.4.2009, σ. 12.

      (4)  Διαθέσιμες στον δικτυακό τόπο της Ευρωπαϊκής Αρχής Κινητών Αξιών και Αγορών (www.esma.europa.eu).

      ΠΑΡΑΡΤΗΜΑ

         ΛΕΠΤΟΜΕΡΕΙΣ ΚΑΝΟΝΕΣ ΕΦΑΡΜΟΓΗΣ ΤΩΝ ΠΕΝΤΕ ΚΡΙΤΗΡΙΩΝ ΠΡΟΣΒΑΣΗΣ ΤΩΝ ΚΕΝΤΡΙΚΩΝ ΑΠΟΘΕΤΗΡΙΩΝ ΤΙΤΛΩΝ

      Για τους σκοπούς του παρόντος παραρτήματος νοούνται ως:
      —   «βασικές υπηρεσίες φύλαξης»: η τήρηση και διαχείριση τίτλων και λοιπών χρηματοδοτικών μέσων που ανήκουν στην κυριότητα τρίτου από οντότητα στην οποία ανατίθενται τα συγκεκριμένα καθήκοντα. Οι υπηρεσίες αυτές περιλαμβάνουν τη φύλαξη τίτλων, την καταβολή τόκων και μερισμάτων που συνδέονται με αυτούς και την καταχώριση των εταιρικών γεγονότων που αφορούν τους εν λόγω τίτλους·
      —   «ΚΑΤ επενδυτής»: στο πλαίσιο των ζεύξεων κεντρικών αποθετηρίων τίτλων (ΚΑΤ), ΚΑΤ που ανοίγει λογαριασμό σε άλλο ΚΑΤ (στο ΚΑΤ εκδότη) με σκοπό να καταστεί δυνατός ο διακανονισμός συναλλαγών επί τίτλων μεταξύ διαφορετικών ΚΑΤ·
      —   «ΚΑΤ εκδότης»: ΚΑΤ στο οποίο πραγματοποιείται η έκδοση των τίτλων και η διάθεσή τους για λογαριασμό του εκδότη. Το ΚΑΤ εκδότης είναι υπεύθυνο για την καταχώριση των συναφών εταιρικών γεγονότων εξ ονόματος του εκδότη. Το ΚΑΤ εκδότης τηρεί στα βιβλία του λογαριασμούς εξ ονόματος των ΚΑΤ επενδυτών για τους σκοπούς της μεταβίβασης των τίτλων στα τελευταία·
      —   «ΚΑΤ τεχνικός εκδότης»: ΚΑΤ επενδυτής, το οποίο τηρεί τίτλους σε ΚΑΤ εκδότη που δεν συμμετέχει στο T2S και το οποίο θεωρείται ΚΑΤ εκδότης για τους σκοπούς της λειτουργίας του T2S αναφορικά με τους εν λόγω τίτλους·
      —   «μερίδια επενδυτικού κεφαλαίου»: μερίδια κυριότητας επί των καθαρών στοιχείων του ενεργητικού ορισμένου επενδυτικού κεφαλαίου, τα οποία λαμβάνουν οι επενδυτές ως αντάλλαγμα για τις επενδύσεις των κεφαλαίων τους.
      I.   Λεπτομέρειες εφαρμογής του υπ’ αριθ. 1 κριτηρίου πρόσβασης των ΚΑΤ

      Προκειμένου να αξιολογηθεί θετικά η συμμόρφωση ορισμένου ΚΑΤ με το συγκεκριμένο κριτήριο:

                  α)

                  εφόσον πρόκειται για ΚΑΤ εγκατεστημένο σε χώρα του Ευρωπαϊκού Οικονομικού Χώρου (ΕΟΧ), αυτό πρέπει να περιλαμβάνεται στον κατάλογο των ορισμένων συστημάτων που τηρείται σύμφωνα με το άρθρο 10 της οδηγίας 98/26/ΕΚ και

                  β)

                  εφόσον πρόκειται για ΚΑΤ εγκατεστημένο σε χώρα εκτός ΕΟΧ, απαιτείται η υποβολή νομικής γνωμοδότησης, η οποία εκπονείται από δικηγορική εταιρεία που εγκρίνει το συμβούλιο για το πρόγραμμα T2S και επικαιροποιείται εφόσον υπάρξουν ουσιαστικές αλλαγές που ενδεχομένως έχουν αντίκτυπο στο περιεχόμενο της αρχικής νομικής γνωμοδότησης ή εφόσον το ζητήσει το συμβούλιο για το πρόγραμμα T2S, και η οποία επιβεβαιώνει ότι το ΚΑΤ λειτουργεί βάσει νομικού και ρυθμιστικού πλαισίου ανάλογου με αυτό που εκάστοτε ισχύει στην Ένωση.

            II.   Λεπτομέρειες εφαρμογής του υπ’ αριθ. 2 κριτηρίου πρόσβασης των ΚΑΤ

      Εφόσον ορισμένο ΚΑΤ δεν συμμορφώνεται πλήρως με όλες τις συστάσεις του ΕΣΚΤ/της CESR, θα ενημερώνει το συμβούλιο για το πρόγραμμα T2S για τις σχετικές λεπτομέρειες και θα παρέχει εξηγήσεις και στοιχεία τεκμηρίωσης αναφορικά με τις συστάσεις του ΕΣΚΤ/της CESR με τις οποίες δεν συμμορφώνεται. Επίσης, θα υποβάλλει στο συμβούλιο για το πρόγραμμα T2S τα συμπεράσματα που διατυπώνουν οι αρμόδιες αρχές στην έκθεση αξιολόγησης. Η επεξεργασία των συμπερασμάτων της αξιολόγησης θα γίνεται σύμφωνα με τις σχετικές διαδικασίες για την αίτηση πρόσβασης στις υπηρεσίες T2S και τη διαρκή συμμόρφωση με τα πέντε κριτήρια πρόσβασης των ΚΑΤ. Εάν ορισμένο ΚΑΤ που διαθέτει πρόσβαση στις υπηρεσίες T2S παύει να συμμορφώνεται με κάποιο από τα πέντε κριτήρια πρόσβασης των ΚΑΤ, το συμβούλιο για το πρόγραμμα T2S θα κινεί τη διαδικασία που προβλέπεται στις συμβάσεις με τα ΚΑΤ.
      Ορισμένο ΚΑΤ θα πληροί το εν λόγω κριτήριο πρόσβασης των ΚΑΤ εφόσον:

                  α)

                  στην περίπτωση που είναι εγκατεστημένο σε χώρα του ΕΟΧ, έχει αξιολογηθεί θετικά από τις αρμόδιες αρχές με βάση τις συστάσεις του ΕΣΚΤ/της CESR και

                  β)

                  στην περίπτωση που είναι εγκατεστημένο σε χώρα εκτός ΕΟΧ, έχει αξιολογηθεί θετικά από τις αρμόδιες αρχές με βάση τις συστάσεις του ΕΣΚΤ/της CESR ή αντίστοιχα πρότυπα, όπως τα ιδιοκτησιακά πρότυπα που ακολουθεί ορισμένη αρμόδια αρχή ή οι συστάσεις των επιτροπών CPSS/IOSCO (1). Στην τελευταία περίπτωση πρέπει να υποβάλλονται στο συμβούλιο για το πρόγραμμα T2S ή στο διοικητικό συμβούλιο, αντίστοιχα, στοιχεία που τεκμηριώνουν ότι το ΚΑΤ έχει αξιολογηθεί με βάση πρότυπα ανάλογου επιπέδου και περιεχομένου.

            Εφόσον η αξιολόγηση των αρμόδιων αρχών περιέχει εμπιστευτικές πληροφορίες, το ΚΑΤ υποχρεούται να παρέχει γενική περίληψη ή το συμπέρασμα της αξιολόγησης, προκειμένου να καταδείξει το βαθμό συμμόρφωσής του.
      ΙΙΙ.   Λεπτομέρειες εφαρμογής του υπ’ αριθ. 3 κριτηρίου πρόσβασης των ΚΑΤ

      Ορισμένο KAT που διαθέτει πρόσβαση στις υπηρεσίες T2S δεν υποχρεούται να τηρεί το σύνολο των λογαριασμών και υπολοίπων του στο T2S για κάθε τίτλο/ISIN που εκδίδει ή ως προς τον οποίο ενεργεί ως ΚΑΤ τεχνικός εκδότης. Πάντως, πρέπει να καθιστά τον τίτλο/τον ISIN διαθέσιμους χωρίς πρόσθετο κόστος, αμελλητί και με σύμβαση που δεν επιβάλλει υπερβολικούς όρους στα αιτήματα των χρηστών του ΚΑΤ επενδυτή στο T2S. Ορισμένα μερίδια επενδυτικών κεφαλαίων ενδέχεται να μην καθίστανται αυτομάτως διαθέσιμα στο ΚΑΤ επενδυτή που ανοίγει λογαριασμό στο ΚΑΤ εκδότη, λόγω νομικών περιορισμών στους οποίους υπόκεινται οι εκδότες μεριδίων επενδυτικών κεφαλαίων σε περιπτώσεις διάθεσης των τίτλων διασυνοριακά.
      Ένα ΚΑΤ εκδότης απαιτείται να συμμορφώνεται με το εθνικό ρυθμιστικό πλαίσιο, δεν επιτρέπεται όμως να μετακυλίεται σε άλλα ΚΑΤ στο T2S το κόστος που απορρέει από την εφαρμογή του εν λόγω πλαισίου. Η απαίτηση αυτή διασφαλίζει ότι το κόστος της συμμόρφωσης με το εκάστοτε εθνικό ρυθμιστικό πλαίσιο περιορίζεται σε τοπικό επίπεδο και ότι υπάρχει αμοιβαιότητα μεταξύ ΚΑΤ στο T2S. Επιπλέον, η ίδια απαίτηση προάγει την εναρμονισμένη διαδικασία διακανονισμού στο T2S στο μέτρο του δυνατού.
      Ένα ΚΑΤ εκδότης απαιτείται να συμμορφώνεται με το εθνικό ρυθμιστικό πλαίσιο, οφείλει πάντως να συνδράμει ένα ΚΑΤ επενδυτή που ζητεί πρόσβαση, χωρίς να εφαρμόζει πρόσθετο κόστος διακανονισμού. Τυχόν καθυστέρηση που οφείλεται στη συμμόρφωση με το εθνικό ρυθμιστικό πλαίσιο πρέπει να αφορά εξίσου όλα τα μέρη.
      Το ΚΑΤ επενδυτής μπορεί να ζητήσει τίτλο/ISIN που δεν είναι ακόμα διαθέσιμοι στο T2S από το αντίστοιχο ΚΑΤ εκδότη ή ΚΑΤ τεχνικό εκδότη. Με την παραλαβή ενός τέτοιου αιτήματος το ΚΑΤ εκδότης ή ΚΑΤ τεχνικός εκδότης εισάγει όλα τα στοιχεία αναφοράς του τίτλου στο T2S και τα καθιστά προσβάσιμα εντός του χρονικού πλαισίου που ορίζει το σχετικό εγχειρίδιο διαδικασιών («Manual of Operational Procedures») που πρόκειται να θέτει το Ευρωσύστημα στη διάθεση των ΚΑΤ και των ΚΤ.
      Εφόσον το ΚΑΤ επενδυτής έχει υπογράψει τους απαιτούμενους συμβατικούς όρους, το ΚΑΤ εκδότης ανοίγει χωρίς περιττή καθυστέρηση τουλάχιστον έναν λογαριασμό τίτλων για συγκεκριμένο τίτλο/ISIN για το ΚΑΤ επενδυτή. Η άρνηση ΚΑΤ εκδότη να ανοίξει λογαριασμό τίτλων και να παράσχει στο ΚΑΤ επενδυτή πρόσβαση στους τίτλους του ΚΑΤ εκδότη συνιστά μη συμμόρφωση με το υπ’ αριθ. 3 κριτήριο πρόσβασης των ΚΑΤ.
      Το ΚΑΤ επενδυτής υποχρεούται να αναφέρει στο συμβούλιο για το πρόγραμμα T2S κάθε περίπτωση μη συμμόρφωσης ΚΑΤ εκδότη με το υπ’ αριθ. 3 κριτήριο πρόσβασης των ΚΑΤ. Ανάλογα με τη φύση και τις συνθήκες εκδήλωσης της μη συμμόρφωσης, το συμβούλιο για το πρόγραμμα T2S θα καθορίσει εάν το ΚΑΤ εκδότης τελεί σε διαρκή αδυναμία συμμόρφωσης, οπότε και θα εφαρμόζεται η διαδικασία που προβλέπεται στις συμβάσεις με τα ΚΑΤ βάσει του άρθρου 16 της κατευθυντήριας γραμμής ΕΚΤ/2010/2.
      IV.   Λεπτομέρειες εφαρμογής του υπ’ αριθ. 4 κριτηρίου πρόσβασης των ΚΑΤ

      Το εν λόγω κριτήριο πρόσβασης των ΚΑΤ συνάδει με την κατευθυντήρια οδηγία σχετικά με την πρόσβαση και τη διαλειτουργικότητα («Access and Interoperability Guideline») (2), η οποία ορίζει ότι τα ΚΑΤ επενδυτές έχουν πρόσβαση στις υπηρεσίες των ΚΑΤ εκδοτών υπό τους ίδιους όρους και τις ίδιες προϋποθέσεις που προβλέπονται και σε σχέση με κάθε άλλον κοινό συμμετέχοντα του ΚΑΤ εκδότη.
      Προκειμένου ορισμένο ΚΑΤ επενδυτής να παρέχει υπηρεσίες διακανονισμού για τίτλους που εκδίδει ένα ΚΑΤ εκδότης, οφείλει να παρέχει στους συμμετέχοντές του και βασικές υπηρεσίες φύλαξης σε σχέση με τους εν λόγω τίτλους. Στις περιπτώσεις που οι βασικές υπηρεσίες φύλαξης παρέχονται εκτός του T2S, το T2S προσφέρει βασικές υπηρεσίες διακανονισμού συναλλαγών σε μετρητά και τίτλους σε χρήμα κεντρικής τράπεζας.
      Το ΚΑΤ εκδότης υποχρεούται να συμμορφώνεται με τα πρότυπα του T2S που αφορούν τα εταιρικά γεγονότα («T2S Corporate Actions Subgroup Standards») (3) και με κάθε σχετικό πρότυπο του T2S ή πρακτικές της αγοράς.
      Το ΚΑΤ επενδυτής πρέπει να αντιμετωπίζεται όπως οποιοσδήποτε άλλος πελάτης ΚΑΤ εκδότη. Ένα ΚΑΤ εκδότης δεν επιτρέπεται να επιβάλλει τεχνικά εμπόδια ή να προσφέρει προνομιακούς όρους σε ΚΑΤ επενδυτές σε ό,τι αφορά την πρόσβαση στις βασικές υπηρεσίες φύλαξης.
      V.   Λεπτομέρειες εφαρμογής του υπ’ αριθ. 5 κριτηρίου πρόσβασης των ΚΑΤ

      Κατά την εφαρμογή του υπ’ αριθ. 5 κριτηρίου πρόσβασης των ΚΑΤ επιβάλλεται η τήρηση ισότιμων όρων ανταγωνισμού μεταξύ των αγορών που εφαρμόζουν σύστημα άμεσης διακράτησης («direct holding») και εκείνων που εφαρμόζουν σύστημα έμμεσης διακράτησης («indirect holding») τίτλων. Ένα ΚΑΤ προερχόμενο από αγορά που εφαρμόζει σύστημα άμεσης διακράτησης τίτλων μπορεί καταρχήν να μεταπέσει στο T2S είτε εντάσσοντας σε αυτό όλους τους λογαριασμούς τίτλων του είτε κάνοντας χρήση του διαβαθμισμένου μοντέλου (layered model), σύμφωνα με το οποίο στο T2S τηρούνται λογαριασμοί τεχνικού συμμετέχοντος, ενώ οι λογαριασμοί τελικού επενδυτή παραμένουν στην τοπική πλατφόρμα του συγκεκριμένου ΚΑΤ. Το υπ’ αριθ. 5 κριτήριο πρόσβασης των ΚΑΤ πληρούται στο ακέραιο όταν μια αγορά που εφαρμόζει σύστημα άμεσης διακράτησης τίτλων επιλέγει να εντάξει πλήρως και να τηρεί όλους τους λογαριασμούς τίτλων της στο T2S. Πάντως, όταν μια αγορά που εφαρμόζει σύστημα έμμεσης διακράτησης τίτλων επιλέγει να μεταπέσει στο T2S με βάση το διαβαθμισμένο μοντέλο, η αξιολόγηση των σχετικών διαδικασιών εντός και εκτός του T2S από το συμβούλιο για το πρόγραμμα T2S, λαμβανομένης υπόψη της σημασίας του υπ’ αριθ. 5 κριτηρίου πρόσβασης των ΚΑΤ, πρέπει να αναφέρει εάν η συγκεκριμένη αγορά απαιτείται να ζητήσει παρέκκλιση από το υπ’ αριθ. 5 κριτήριο πρόσβασης των ΚΑΤ.

         (1)  «Committee on Payment and Settlement Systems (CPSS)/Technical Committee of the International Organization of Securities Commissions (IOSCO) Recommendations for securities settlement systems», διαθέσιμες στον δικτυακό τόπο της Τράπεζας Διεθνών Διακανονισμών (www.bis.org).

         (2)  «The Access and Interoperability Guideline of 28 June 2007, defining the principles and conditions for access and interoperability in line with the Code of Conduct», διαθέσιμη στον δικτυακό τόπο της Ευρωπαϊκής Επιτροπής (http://ec.europa.eu).

         (3)  Διαθέσιμη στον δικτυακό τόπο της Ευρωπαϊκής Κεντρικής Τράπεζας (www.ecb.europa.eu).


Avis juridique important

|

31991D0246

91/246/ΕΟΚ: Απόφαση του Συμβουλίου της 29ης Απριλίου 1991 σχετικά με τη σύναψη του πρωτοκόλλου που παρατείνει το πρώτο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Μάλτας

Επίσημη Εφημερίδα αριθ. L 116 της 09/05/1991 σ. 0066 - 0066

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 29ης Απριλίου 1991  σχετικά με τη σύναψη του πρωτοκόλλου που παρατείνει το πρώτο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Μάλτας  (91/246/ΕΟΚ) ΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,  τη σύσταση της Επιτροπής,  τη σύμφωνη γνώμη του Ευρωπαϊκού Κοινοβουλίου (1),  Εκτιμώντας:  ότι πρέπει να εγκριθεί το πρωτόκολλο που παρατείνει το πρώτο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Μάλτας (2), που υπογράφηκε στη Βαλέττα, στις 5 Δεκεμβρίου 1970,  ΑΠΟΦΑΣΙΖΕΙ:  Άρθρο 1  Το πρωτόκολλο που παρατείνει το πρώτο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Μάλτας, εγκρίνεται εξ ονόματος της Κοινότητας.  Το κείμενο του πρωτοκόλλου επισυνάπτεται στην παρούσα απόφαση.  Άρθρο 2  Ο πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπεται στο άρθρο 2 του πρωτοκόλλου (3). Λουξεμβούργο, 29 Απριλίου 1991. Για το Συμβούλιο  Ο Πρόεδρος  R. GOEBBELS  (1) Γνώμη που διατυπώθηκε στις 17 Απριλίου 1991 (δεν έχει ακόμα δημοσιευθεί στην Επίσημη Εφημερίδα). (2) ΕΕ αριθ. L 61 της 14. 3. 1971, σ. 2. (3) Βλέπε σελίδα 68 της παρούσας Επίσημης Εφημερίδας.


title: 2008/847/ΕΚ: Απόφαση του Συμβουλίου, της 4ης Νοεμβρίου 2008 , σχετικά με την επιλεξιμότητα των χωρών της Κεντρικής Ασίας δυνάμει της απόφασης 2006/1016/ΕΚ για την παροχή εγγύησης της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια και εγγυήσεις δανείων που χορηγούνται για έργα εκτός Κοινότητας

text:
               12.11.2008

               EL

               Επίσημη Εφημερίδα της Ευρωπαϊκής Ένωσης

               L 301/13

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 4ης Νοεμβρίου 2008
   σχετικά με την επιλεξιμότητα των χωρών της Κεντρικής Ασίας δυνάμει της απόφασης 2006/1016/ΕΚ για την παροχή εγγύησης της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια και εγγυήσεις δανείων που χορηγούνται για έργα εκτός Κοινότητας
   (2008/847/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως το άρθρο 181Α,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σύμφωνα με το άρθρο 2 της απόφασης 2006/1016/ΕΚ του Συμβουλίου (1), για τις χώρες που απαριθμούνται στο παράρτημα I και σημειώνονται με αστερίσκο («*») και για άλλες χώρες που δεν απαριθμούνται στο παράρτημα I, η επιλεξιμότητα για χρηματοδότηση από την ΕΤΕπ βάσει κοινοτικής εγγύησης αποφασίζεται από το Συμβούλιο σε αυτοτελή βάση με τη διαδικασία που προβλέπει το άρθρο 181Α παράγραφος 2 της συνθήκης.

               (2)

               Το παράρτημα I της απόφασης 2006/1016/ΕΚ περιλαμβάνει πέντε χώρες της Κεντρικής Ασίας, συγκεκριμένα το Καζαχστάν, την Κιργιζία, το Τατζικιστάν, το Τουρκμενιστάν και το Ουζμπεκιστάν, μεταξύ των χωρών που σημειώνονται με αστερίσκο.

               (3)

               Στη στρατηγική της ΕΕ για μια νέα εταιρική σχέση με την Κεντρική Ασία, που εγκρίθηκε από το Ευρωπαϊκό Συμβούλιο κατά τη σύνοδό του στις 21 και 22 Ιουνίου 2007, τονίζεται ότι η ΕΤΕπ θα πρέπει να διαδραματίσει σημαντικό ρόλο στη χρηματοδότηση έργων που παρουσιάζουν ενδιαφέρον για την ΕΕ στην Κεντρική Ασία.

               (4)

               Δεδομένου ότι οι μακροοικονομικές συνθήκες που επικρατούν στις χώρες της Κεντρικής Ασίας και, ιδίως, το ισοζύγιο εξωτερικών συναλλαγών και η διαχείριση του χρέους, έχουν βελτιωθεί τα τελευταία έτη χάρη στην ισχυρή οικονομική ανάπτυξη και την εφαρμογή συνετών μακροοικονομικών πολιτικών, θα πρέπει να επιτραπεί στις χώρες αυτές η πρόσβαση στη χρηματοδότηση από την ΕΤΕπ,

         ΑΠΟΦΑΣΙΖΕΙ:
   Άρθρο 1
   Το Καζαχστάν, η Κιργιζία, το Τατζικιστάν, το Τουρκμενιστάν και το Ουζμπεκιστάν θεωρούνται επιλέξιμες χώρες για χρηματοδότηση από την ΕΤΕπ βάσει κοινοτικής εγγύησης, σύμφωνα με την απόφαση 2006/1016/ΕΚ.
   Άρθρο 2
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 4 Νοεμβρίου 2008.

            Για το Συμβούλιο

            H Πρόεδρος

         C. LAGARDE

      (1)  ΕΕ L 414 της 30.12.2006, σ. 95.


title: 2006/12/ΕΚ: Απόφαση του Ευρωπαϊκού Κοινοβουλίου και του Συμβουλίου, της  17ης Νοεμβρίου 2005 , για την ενεργοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της διοργανικής συμφωνίας, της  7ης Νοεμβρίου 2002 , μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία, της  6ης Μαΐου 1999 , για τη δημοσιονομική πειθαρχία και τη βελτίωση της διαδικασίας του προϋπολογισμού

text:
               13.1.2006

               EL

               Επίσημη Εφημερίδα της Ευρωπαϊκής Ένωσης

               L 8/44

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 17ης Νοεμβρίου 2005
   για την ενεργοποίηση του Ταμείου Αλληλεγγύης της Ευρωπαϊκής Ένωσης σύμφωνα με το σημείο 3 της διοργανικής συμφωνίας, της 7ης Νοεμβρίου 2002, μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία, της 6ης Μαΐου 1999, για τη δημοσιονομική πειθαρχία και τη βελτίωση της διαδικασίας του προϋπολογισμού
   (2006/12/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη διοργανική συμφωνία, της 7ης Νοεμβρίου 2002, μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη χρηματοδότηση του Ταμείου Αλληλεγγύης της Ευρωπαϊκής Ένωσης, η οποία συμπληρώνει τη διοργανική συμφωνία, της 6ης Μαΐου 1999, για τη δημοσιονομική πειθαρχία και τη βελτίωση της διαδικασίας του προϋπολογισμού (1), και ιδίως το σημείο 3 αυτής,
   τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (2),
   την πρόταση της Επιτροπής,
   Εκτιμώντας τα ακόλουθα:

               (1)

               Η Ευρωπαϊκή Ένωση συνέστησε το Ταμείο Αλληλεγγύης της Ευρωπαϊκής Ένωσης (στο εξής «Ταμείο») για λόγους αλληλεγγύης προς τον πληθυσμό περιοχών που έχουν πληγεί από καταστροφές.

               (2)

               Η Σουηδία, η Εσθονία, η Λεττονία και η Λιθουανία υπέβαλαν τις αιτήσεις τους για κινητοποίηση του Ταμείου εντός της προθεσμίας των δέκα εβδομάδων που ορίζει το άρθρο 4 του κανονισμού (ΕΚ) αριθ. 2012/2002, μετά τις καταστροφές που προκλήθηκαν από θύελλα.

               (3)

               Η διοργανική συμφωνία της 7ης Νοεμβρίου 2002 επιτρέπει την ενεργοποίηση του Ταμείου εντός του ετησίου ορίου του 1 δισεκατομμυρίου ευρώ.

               (4)

               Οι καταστροφές που προκάλεσε η θύελλα στη Σουηδία, Εσθονία, Λεττονία και Λιθουανία στις 8 Ιανουαρίου 2005 πληρούν τα κριτήρια για κινητοποίηση του Ταμείου,

         ΑΠΟΦΑΣΙΖΟΥΝ:
   Άρθρο 1
   Το Ταμείο ενεργοποιείται για να παρασχεθεί το ποσό των 92 880 830 ευρώ σε πιστώσεις αναλήψεως υποχρεώσεων από τον γενικό προϋπολογισμό της Ευρωπαϊκής Ένωσης για το οικονομικό έτος 2005.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 17 Νοεμβρίου 2005.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         C. CLARKE

      (1)  ΕΕ C 283 της 20.11.2002, σ. 1.

      (2)  ΕΕ L 311 της 14.11.2002, σ. 3.


title: 2004/509/ΕΚ:Απόφαση της Επιτροπής, της 4ης Ιουνίου 2004, για την προσαρμογή των διορθωτικών συντελεστών που εφαρμόζονται από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 2003 στις αποδοχές των υπαλλήλων των Ευρωπαϊκών Κοινοτήτων που υπηρετούν σε τρίτες χώρες

text:
               10.6.2004

               EL

               Επίσημη Εφημερίδα της Ευρωπαϊκής Ένωσης

               L 207/13

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 4ης Ιουνίου 2004
   για την προσαρμογή των διορθωτικών συντελεστών που εφαρμόζονται από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 2003 στις αποδοχές των υπαλλήλων των Ευρωπαϊκών Κοινοτήτων που υπηρετούν σε τρίτες χώρες
   (2004/509/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (1), όπως τροποποιήθηκαν τελευταία από τον κανονισμό (ΕΚ, Ευρατόμ) αριθ. 723/2004 (2), και ιδίως το άρθρο 13 δεύτερο εδάφιο του παραρτήματος X,
   Εκτιμώντας τα ακόλουθα:

               (1)

               Με τον κανονισμό (ΕΚ, Ευρατόμ) αριθ. 64/2004 του Συμβουλίου (3), καθορίστηκαν, σε εφαρμογή του άρθρου 13 πρώτο εδάφιο του παραρτήματος X της υπηρεσιακής κατάστασης, οι διορθωτικοί συντελεστές που εφαρμόζονται από την 1η Ιουλίου 2003 στις αποδοχές που καταβάλλονται στο νόμισμα της χώρας υπηρεσίας στους υπαλλήλους που υπηρετούν σε τρίτες χώρες.

               (2)

               Κατά τη διάρκεια των τελευταίων μηνών, η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13 δεύτερο εδάφιο του παραρτήματος X της υπηρεσιακής κατάστασης.

               (3)

               Είναι σκόπιμο να αναπροσαρμοστούν, σύμφωνα με το άρθρο 13 δεύτερο εδάφιο του παραρτήματος X της υπηρεσιακής κατάστασης, από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 2003, ορισμένοι από αυτούς τους διορθωτικούς συντελεστές, εφόσον, σε σχέση με τα στατιστικά στοιχεία που έχει στη διάθεσή της η Επιτροπή, το κόστος ζωής, μετρούμενο βάσει του διορθωτικού συντελεστή και της αντίστοιχης ισοτιμίας, υπερβεί, για ορισμένες τρίτες χώρες, το 5 % από τον τελευταίο καθορισμό ή αναπροσαρμογή τους,

         ΑΠΟΦΑΣΙΖΕΙ:
   Άρθρο μόνο
   Με ισχύ από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 2003, οι διορθωτικοί συντελεστές που εφαρμόζονται στις αποδοχές των υπαλλήλων που υπηρετούν στις τρίτες χώρες και οι οποίες καταβάλλονται στο νόμισμα της χώρας υπηρεσίας προσαρμόζονται όπως εμφαίνεται στο παράρτημα.
   Οι συναλλαγματικές ισοτιμίες που χρησιμοποιούνται για τον υπολογισμό των εν λόγω αποδοχών είναι οι ισοτιμίες που χρησιμοποιούνται για την εκτέλεση του γενικού προϋπολογισμού της Ευρωπαϊκής Ένωσης κατά το μήνα που προηγείται των ημερομηνιών που αναφέρονται στο πρώτο εδάφιο.

      Βρυξέλλες, 4 Ιουνίου 2004.

            Για την Επιτροπή

         Erkki LIIKANEN

            Μέλος της Επιτροπής

      (1)  ΕΕ L 56 της 4.3.1968, σ. 1.

      (2)  ΕΕ L 124 της 27.4.2004, σ. 1.

      (3)  ΕΕ L 10 της 16.1.2004, σ. 1.

      (4)  ΕΕ L 308 της 25.11.2003, σ. 25.

      ΠΑΡΑΡΤΗΜΑ

                  ΤΟΠΟΣ ΥΠΗΡΕΣΙΑΣ

                  Διορθωτικοί συντελεστές Αυγούστου 2003

                  Ουδείς

                  ΤΟΠΟΣ ΥΠΗΡΕΣΙΑΣ

                  Διορθωτικοί συντελεστές Σεπτεμβρίου 2003

                  Δομινικανή Δημοκρατία

                  43,5

                  ΤΟΠΟΣ ΥΠΗΡΕΣΙΑΣ

                  Διορθωτικοί συντελεστές Οκτωβρίου 2003

                  Γκάμπια

                  35,0

                  ΤΟΠΟΣ ΥΠΗΡΕΣΙΑΣ

                  Διορθωτικοί συντελεστές Νοεμβρίου 2003

                  Ερυθραία

                  43,4

                  Δομινικανή Δημοκρατία

                  51,0

                  Βενεζουέλα

                  73,8

                  ΤΟΠΟΣ ΥΠΗΡΕΣΙΑΣ

                  Διορθωτικοί συντελεστές Δεκεμβρίου 2003

                  Αγκόλα

                  116,6

                  Τζαμάικα

                  83,0

                  Μοζαμβίκη

                  73,5

                  Ρουμανία

                  50,0


Avis juridique important

|

31989D0546

89/546/ΕΟΚ: Απόφαση του Συμβουλίου της 21ης Ιουνίου 1989 για τη σύναψη συμπληρωματικού πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με την κατάργηση των υφισταμένων ποσοτικών περιορισμών και μέτρων ισοδυνάμου αποτελέσματος κατά τις εξαγωγές, καθώς και την πρόληψη της επιβολής τους στο μέλλον

Επίσημη Εφημερίδα αριθ. L 295 της 13/10/1989 σ. 0014 - 0014

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Ιουνίου 1989 για τη σύναψη συμπληρωματικού πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με την κατάργηση των υφισταμένων ποσοτικών περιορισμών και  μέτρων ισοδυνάμου αποτελέσματος κατά τις εξαγωγές, καθώς και την πρόληψη της επιβολής τους στο μέλλον ( 89/546/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας :  ότι η συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας^(1 ), που υπεγράφη στις Βρυξέλλες στις 14 Μαΐου 1973, δεν προβλέπει απαγόρευση των ποσοτικών περιορισμών κατά τις εξαγωγές και επιβαρύνσεις και μέτρα ισοδυνάμου  αποτελέσματος  ότι είναι προς το συμφέρον της Ευρωπαϊκής Οικονομικής Κοινότητας και του Βασιλείου της Νορβηγίας να προωθήσουν την ελεύθερη κυκλοφορία των πρώτων υλών και των αγαθών με την κατάργηση αυτών των περιορισμών και μέτρων που θίγουν τις μεταξύ τους συναλλαγές  και την αποφυγή δημιουργίας νέων  ότι είναι αναγκαίο να καταργηθούν σταδιακά οι υπάρχοντες περιορισμοί και ισοδύναμα μέτρα που αφορούν ορισμένα προϊόντα και να προβλεφθούν μέτρα διασφάλισης είτε για την περίπτωση επανεξαγωγής προς τρίτες χώρες έναντι των οποίων το συμβαλλόμενο μέρος που  εξάγει διατηρεί περιορισμούς ή μέτρα ισοδυνάμου αποτελέσματος για την περίπτωση σοβαρής έλλειψης συγκεκριμένου προϊόντος  ότι, βάσει του άρθρου 32 παράγραφος 1 της συμφωνίας, τα συμβαλλόμενα μέρη δύνανται, προς το συμφέρον της οικονομίας τους, να αναπτύξουν τις σχέσεις που προβλέπει η συμφωνία και να τις επεκτείνουν σε τομείς που δεν καλύπτονται από αυτήν  ότι η Επιτροπή διεξήγαγε διαπραγματεύσεις με το Βασίλειο της Νορβηγίας, που κατέληξαν στη σύνταξη πρωτοκόλλου,  ΑΠΟΦΑΣΙΖΕΙ :    Άρθρο 1 Εγκρίνεται εξ ονόματος της Κοινότητας το συμπληρωματικό πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με την κατάργηση των υφισταμένων ποσοτικών περιορισμών και μέτρων ισοδυνάμου  αποτελέσματος κατά τις εξαγωγές, καθώς και την πρόληψη της επιβολής τους στο μέλλον .  Το κείμενο του πρωτοκόλλου επισυνάπτεται στην παρούσα απόφαση .  Άρθρο 2 Ο Πρόεδρος του Συμβουλίου προβαίνει στην κοινοποίηση που προβλέπει το άρθρο 4 του πρόσθετου πρωτοκόλλου .  Άρθρο 3 Η παρούσα απόφαση παράγει αποτελέσματα από την επόμενη της δημοσίευσής της στην Επίσημη Εφημερίδα των Ευρωπαϊκών Κοινοτήτων .   Λουξεμβούργο, 21 Ιουνίου 1989 .  Για το Συμβούλιο Ο Πρόεδρος C . ARANZADI   ( 1 ) EE ariu . L 171 thw 27 . 6 . 1973, s . 2 .